Gela bat. Antzeztokiaren eskuinean kanporantz irekitzen den atea eta haren parean mahaia eta aulkia. Mahai gainean paper, boligrafo... atzealdea ilun. Mahai gainean, horman, Lehendakariaren argazkia. (Zein lehendakari den ez du gehiago axola, argazki hauen zeregin eta autoritatea, gaur egun, eskegitzen diren gurutzeena bezalakoxea da: tarteka hautsa kendu, printzipio hausgaitzak dituztenek gurtu edo momentuz kendu, diana lana egin... Kaso, benetan, ez die inork egiten). Itzaletan dagoen aldetik pertsona baten arnas lasaia entzuten da, lo dagoenarena.\n1.547 AGENTEA: (Ametsetan egindako oihua). Nik ez nuen nahi! (Ilunpean zigarroa piztu eta argitara aterako da, trajez jantzita, dotore baina urduri. Zapiaz kopetako izerdia lehortuko du. Korbata lasaitu, zigarroaz bestea piztu, eta alde batetik bestera oinez hasiko da). Hiru gau igoal, amets bera, ez da posible hau neri gertatzea; nik daukadan indar eta prestaketa fisikoa duen bati. Ea, nola esan zidan Saileko medikuak. (Pausa. Hamar bat aldiz arnasa sakon hartuko du). Ni ez naiz erruduna, berak ni akabatu nahi ninduen, nere burua defendatzea besterik ez nuen egin. Legea eta arrazoia nere alde zeuden. Bera hiltzaile kupidagabea zen eta txikitu nahi ninduen. Merezia zeukan, haurrak ere hil ditu. Lasai nago, ez dut arazorik, lasai nago. (Oinez hasiko da berriro). Lasaitu naiz apur bat, eskerrak, bai gustora edango nukeena trago eder bat, zera, egun hauetan ez edateko mediku aluak, kontrola galduko banu bezala. Ez ote da konturatzen horretara prestatuta gaudela hain zuzen, kontrola ez galtzera, gure nerbioak menperatzera? (Zailtasun nabarmenak beste zigarro bat pizteko; haserretu eta bota). Kakazaharra, gela madarikatu honetan zain egon behar hau. (Esku eta kopetako izerdia lehortuko du). Berodago gainera. Ez gau hartan bezala, orduan ez zen berorik, ez medikurik, ez inor; Xabier eta biok besterik ez. Xabier, beno, terrorista esan beharko nuke, hala dio medikuak... baina gela honetan bakarrik egonik. Xabier kotxetik irteten eta ihesean. Tiro hotsak. Bapatean isiltasuna, Xabierren gorpu hila. (Eskuei begiratu, igurtzi eta galtzetan lehortuko ditu). Eta eskuetako izerdia ordundik ezin kendu, kulata hotzaren beroa, kixkali egiten zuen pistolak.\nKakazaharra! Kontrolatu egin behar naiz, ezingo naiz horrela aurkeztu. (Ate aldamenean eskuak horman jarri eta burumakur paretaren aurka ostikoka hasiko da. Gero eta ostikada handiagoak). Nola kendu baina burutik? Medikuarentzat erraza da, berak ez du Xabier txikitandik ezagutzen, ez da bera mendian harekin ibilitakoa, ez ditu hark festetan pasadizuak bizi izan, neskatan egindako estreineko saiakerek ez zuten bera lagun. (Ozenago). Ni bai ordea. (Hormatik aldendu kolpetik eta itxura txukundu). Ez, ez naiz horretan jausi behar, iraganak ez nau itsustu behar, «harri erabiliak ez du goroldiorik biltzen» esaten zuen Xabierren amak berak, eta egia da. Berak hartu zuen okerreko bidea, berazegoen erratua; eznionnikdeus ere komentatu saltsa horietan sartzen hasi zenean, baina banekien ez zuela atarramendu onik aterako. Orduan oraindik elkarri kaso egiten genion. Gero gerokoak. Izan ere, Marianek badaki zein arazo izan nituen Gorpuan sartzean, ederki asko daki zein gaizki pasatu nuen zeren eta hau ez bait zen nik amestutako bidea, hona zirkunstantziek ekarri nindutela bistakoa da, eta, gainera, inork ez zidan esan honela buka nezakeenik. Jakina guztioi etorri zaigula irudia burura, ezagun da egoera zailak denoi tokatuko zaizkigula noizbait lan honetan hasiz gero; baina ez al da egia, halaber, zerbitzua eskaintzen dugula, gure bizia askotan arriskatzen dugula? Zenbat istriputansalbatudugu jendea heriotzatik? Horiezzaigu aitortzen. Gogoratuko al da horretaz Marian? Ez, ziur ezetz, Xabierrekin ibiltzen hasi eta honi ere ideia horiek sartu dizkiote buruan, alegia, geu garela gaiztoak, geure erruz gertatu dela guztia, nik hil nuela Xabier... (Oso asaldatuta esan ditu azken hitzak. Hormaren kontra eseriko da burua eskuen artean ezkutatuz. Pausa baten ondoren baju). Ez nekien bera zenik, bizkarra baino ez nion ikusi, nik etsaia nuen mutiko hura, hil nahi ninduen. Nola jakin nezake ez zeramala armarik? Zergatik ez zen geratu altoa eman nionean? (Pausa. Erdi negarrez). Oso ilun zegoen, eta nahasia... (Zutitu eta aurreko hitz eta keinuak imintzioka gaitzetsiz, berriro bueltaka hasi eta zigarroa piztuko du). Ez, ez, ez. Lasai nadin eta gizalegez jokatu, laster etorriko da eta. Ezin diot horrelakorik esan, ezin dezaket bere salaketarik onartu, horrek ahultasuna erakutsiko luke, bereamarruetan eroriko nintzateke. Ez, ez, horixe da nahi dutena, ederki gogoratzen ditut Akademiako irakaspenak: «Bazter ezazue sentimendu oro zuen lanean. Zeuek Legea zarete, zuek duzue arrazoia. Terrorismoak bide guztiak erabiltzen ditu bere garroak hedatzeko, eta denetan tinko eutsi behar diozue. Ezin zarete ahul azaldu bestela etsaiak suntsituko zaituzte». Haren esanei jarraitzea baino ez dut egin, Legea bete, beste era batera esanda. Hor tronpatu nahi naute akaso? Hiltzailea naizela esango dit baina berak ere badaki eurak direla hiltzaileak, ezin du ahaztu ni Legeari atxikitzen natzaiola; eta Legea da demokrazian errespetatu beharrekoa, zeren eta demokrazian bait gaude, «hau Estatu demokratikoa da eta zuek, beraz, polizia demokratikoa» garbi esan ziguten Akademian zin egin genuenean. Bide zuzena erabili dut, ez apartekorik. «Terroristek ezein bide erabiliko dute gizarteari eraso egiteko, eta zuek berau demokraziaz defendatu behar duzue, gogorrena dela ere, egingo duzuen hori Demokrazia salbatzeagatik egingo bait duzue». Halaxe adierazi zigun talde berezietarako ikastaroan aleman hark, baita terroristek egiten dituztenak garbi erakutsi ere Marian, zuk ikusiko bazenitu... (Gero eta urduriago). Hala ere ez nintzen horraino iritsi, altoa eman nion eta berak ihesean segitu zuen atzera begiratu ere egin gabe, ezin nuen ikusi ilun hartan eskuetan zer zeraman. (Deseperatuta, ia oihukatzen). Ezin nuen jakin armarik ez zeramala, ez nekien Xabier zenik!\n(Mahai atzeko aulkian eseriko da. Eseri baino erori. Isilunea zapiaz aurpegia lehortzen duen bitartean. Mahai gainera zuzenduko du begirada eta han dauden gauzekin eskuartean jolasten hasi baina konturatu gabe. Ordua begiratuko du). Berandutzen hasi da baina ez du lortuko, arratsalde osoa zain edukiagatik ere ez naiz urduri jarriko. Kontrol osoa dut. (Egiaztatzeko edo, eskuak eta bertan dabilkien boligrafoa luzatuko ditu. Dardara nabarmena da. Boligrafoa erortzen utzi eta paper mordoari erreparatuko dio). Ah, informea, hauxe erakutsiko diot, hemen garbi azaltzen dut gertatu zena; dena kontatzen dut, nik ez daukat ezkutatzekorik. Horrelako salaketek ez dute nere aurka balio, ongi egin ohi ditut gauzak, legez, ez beraiek legez. (Irribarrea atera zaio hitz jokoagatik).\nIkustagun, (Papera irakurtzen hasiko da, baina aurretik kirika egingo du egingo du aterantz inor ez dagoela ziurtatzearren) informea... autoa... espedientea... (Pausa. Harritu eta zutituko da). Eh, nola, hau ez da nik idatzitakoa. Zer demontre gertatu da hemen? Nork idatzi duhau? (Toki berean baina zutik irakurtzen hasiko da). «...hilabeteko ikerketek auto haren zelatan jarri gintuzten. Gau horretan, 11.30etan, autoa inguratu zuten zortzi agentek... bapatean eta 1.547 agentea kotxera hurbildu zelarik, barruan lehergailua maneiatzen zebilen Xabier Ibarguren izeneko gazteak atea ireki eta autotik irten zuen korrika bizian Kale Nagusirantz abiatuz. 1.547 agenteak altoa eman zion hiru aldiz eta atzetik joan, baina terroristak kasorik egin ez eta, jiratuz, tiro egin zion agenteari. Honek, bere bizia arriskuan ikusita eta iheslariaren jarrera errepikakorraren aurrean, bere arauzko arma erabiliz tiroketari erantzun egin zion. Tiroetako batek terrorista jo zuen...». (Pausa. Irakurketatik burua mantso goratuko du). Ez dut ulertzen, nik ez dut hala gogoratzen, Xabier kotxetik atera eta berehala... eta lehergailuarena... armarik ez nion aurkitu... ez dakit. (Irakurtzen jarraituko du harrituta. Eseri eta aurpegia alaituko zaio bapatean). Hara, «beraz, eta besteena defendatzeko bere bizia jokoan jartzeko zalantza izpirik izan ez eta erakutsi zuen adorea kontuan hartuz, 1.547 agentea proposatu nahi dut sarjento kargurako». (Papera utzi eta, lasai, gorputza aulkian 'hedatzen' utzi eta jarraituko du, pozik). Beno, ongi pentsatuta, hango iluna eta anabasa handia zen, ez dago zehatz jakiterik jazotakoa. Gainera asko ginen eta komisarioak denona batuta osatuko zuen informea eta, batek daki... ez dago batere gaizki, sarjento, 26 urterekin. 35 baino lehen komisario nagusi izan naiteke honela segituz gero.\n(Jaiki eta oinez hasiko da, zigarroa piztu eta kea lasai botaz). Lasaiago nago orain, egoera kontrolpean daukat. Oraintxe etorriko da, informean dagoena azalduko diot, denbora pixkat beharko du baina ulertuko du, denborak zauri guztiak sendatzen ditu. Froga guztiek horixe erakusten dute, ikusiko du arrunt engainatua dagoela. (Pausa). Egia da ez duela gorpua ikusteko aukerarik izan baina hori, nolanahi ere, burokrazia kontua da, forense eta peritoen gauzak. Ez du hori nere aurka erabiliko, badaki ni izatea kasualitatea baino ez dela izan, zeren eta, azken batean, nik ez neukan lan honetan hasteko asmorik, gainera aspaldidanik nabil uztekotan, beste zerbaiten bila, langabezian nengoela... nahiz eta sarjento izateak abantail handiak dituen, hori ere egia da. Oraindik ez naute izendatu, baina informean komisarioak aipatzen badu. Haatik... (Korrika papera ikustera joango da) bai, nere zenbakia da, neu naiz 1.547 agentea. (Pausa. Ordua begiratuko du. Urduriago hasiko da hizketan). Bai, neu naiz... Xabier hil zuena, eta orain azalpenak, alferrik sarjentoak eta sarjento ondoak. (Oihuka). Noiz ostia etorriko da? Zer nahi ote du nigandik? (Isilunea. Gero eta bajuago, psikikoki amilduta eta mahaian bizkarra etzanik). Denak aurka dauzkat, jendeari laguntzeko sartu nintzen hemen, eurak bultzatu naute honaino iristera, ni Xabierren laguna nintzen, nik ez nuen nahi... (Atea joko dute kanpotik. Kolpeek infernuko oihartzunen eragina izango dute agentearengan. Zutitu eta oso artega, bere burua atontzen saiatuko da: zapiaz lehortu, jantzia konpondu, eskuak igurtzi, urruma egin. Atea irekiko du poliki). Arratsaldeon Marian, zera, Xabierrena istripua izan da, badakizu...


Behi Imanak - China Ningbo Sine\nMateriala: Zeramika Iman edo AlNiCo Iman\nKalifikazio: Y30 / Y30BH, alnico 5, alnico 2\nTamaina: 3/4 "Dia. X 3-3 / 8 "Long, D12.7 * 50.8mm, D12.7 * 76.9mm edo bezeroen eskakizunak arabera\nPackaging: Standard Pakete Air Garraioa & Sea Garraioa\nSine Magnetic CompanyLimited behi bezeroen aplikazio iman pertsonalizatu daiteke.\nBehi iman mota bat da iman iraunkor tratatzeko edo hardware gaixotasunak erraz ganadua / behiak gertatu saihesteko medikuntzako tresna gisa erabiltzen produktua. Baserriko artzaintza bitartean, ganadua edo behiak beste objektu batzuk belar batetik iltzeak edo beste metalezko piezak bezala, normalean jaten. Ez dute Chew janaria osorik, baina irentsi zuzenean.\nIltzeak eta beste metalezko zorrotz objektu ezin dira digestioa eta zein hardware gaixotasunen eragile nagusia izango da.\nZeramika Behi Imanak\nAlde batetik, behi iman iltzeak, torlojuak eta hariak jarioko bezalako objektu metaliko erakartzeko. Bestalde, metalezko objektu horiek ziren behi irentsi bada istripu, behi iman bat ahoz igaro daiteke hodi baten bidez behiaren rumen sartu eta burdin zatiak erakartzeko. Behi iman digestio babesteko ari iltzeak zorrotz edo beste burdina objektuak kaltetu eta behi-sabeleko babesteko. Ez dago batere bigarren mailako ondoriorik izango.\nJar zaitez gurekin bidaltzeko kontsulta bat duzu zeramikazko / ferrite behi iman edo alnico behi iman bila bazabiltza.\nAurreko: Ferrite iman\nHurrengoa: Industrial Imanak\nCar Saioa Imanak\nMagnetic tinta inprimatu Paper\nUra Treatme nt Iman Bar


Artea bizi-elikagai gisa, Lucas Gatica (2020) | BilbaoArte\nArtea bizi-elikagai gisa, Lucas Gatica (2020)\nPandemiari eta honek arte-sektorean duen eraginari buruzko gogoetak\nShock eta tentsio handiko momentuek aldaketa sozial eta psikologiko handiak dakartzate normalean. Coronavirusaren pandemia honek halabeharrezko itxialdian jarri gintuen, zeinak, besteak beste, arteaz eta kulturaz gozatzeko eta horiengana hurbiltzeko dugun modua nahasi zuen. Beharbada, pandemiak eraldatu egingo gaitu -jada egin ez badu behintzat-. Mutazio horiek hainbat arlotan izango dute eragina, hala nola, hezkuntzan, lanean, kontsumoan, medikuntzan eta arlo artistikoan. Artearen sektorean gerta daitezkeen aldaketa eta bira horiei dagokienez, gehienbat esan izan da pandemiaren ondorioz kapitalismoak eta ekoizpenak aldaketa gogorra jasan duela, artearen sisteman ezinbestean eraginez. Hori dela eta, artistak eta erakundeak sormen eta ekoizpen eredu funtzionalago baten eta bizi dugun garaira egokituago egongo den eredu baten inguruan hausnartzen hasi dira.\nDena den, azken hilabeteetako paisaia latza izan da. Bertan behera utzitako kontzertuak, liburu denda itxiak, museo hutsak, antzokiak, auditorioak, dantza eskolak eta bestelako sormen guneak. Zorionez, birusak XXI. mende hasieran harrapatu gintuen, horrek dakartzan alde onekin eta txarrekin. Interneti, gailu elektronikoei eta bestelako aurrerapenei esker, ezer gertatu ez balitz bezala gozatu dugu kulturaz. Are gehiago, gure eguneroko bizitzaren esfera hori aspaldiko partez zukutu dugu. Eguneroko bizitzaren esfera diot, kultura etengabeko presentzia delako gure egunerokotasunean, nahiz eta gehienetan ez dugun kontuan hartzen.\nHorregatik, konfinamendua ez litzateke ulertuko -eta denontzako hilgarria izango litzateke- kultura eta arterako sarbiderik gabe. Izan ere, salbamendu-jaka bat bailitz heldu diogu.\nEz dugu ahaztu behar garai zail hauetan arte-sortzaileek euren diru-sarreren gainbeheraren ikuskizunean izan zirela. Eta Internet izeneko sare ukiezin horren bidez berrasmatu behar izan direla. Dantza eskolak edo sareetako kontzertuak dira alarma egoeran ernaldutako alternatibetako batzuk. Itotze-zartadak, historian zehar gutxietsitako sektore batentzako irteera eskasak, baina konfinamenduari esker “premia biziko ondasuna” dela erakutsi du. Funtsezkoa.\nItxialdian musika entzun dugu, pelikulak, serieak eta antzezlanak ikusi ditugu, -egunkariak, aldizkariak, liburuak- irakurri ditugu, museo entzutetsuenetan sartu gara, dena pantaila baten bidez, klik bitartez. Konfinamenduak komuneko paperaren eta alkoholaren kontsumoa areagotu zituen bezala, guretzat, animalia sozialontzat, ezinbestekoa den elikagai baten kontsumoa ere areagotu da; kulturarena. Giharra atera duena eta garai ilun hauetan lagundu diguna. Inoiz ez bezala kontsumitu ditugu eduki kultural eta artistikoak gure sofatik, gailu mugikor batekin eta pantaila batekin. Jainkoaren makina honek, koronabirus bataiatutako partikula azeleragailu honek, kultura eta artea indartsu haztea eragin zuen.\nHorregatik, kultura eta artea salbamendu gisa erabiltzen dira, 2020ko martxo urrunean bizitzen hasi ginena bezalako uneetan. Kultura-arloa, bere ertz guztietan, gizarte-kohesiorako elementu bat da, eta krisi-garaian antsietateak sortzen ditu. Koronabirusak fenomeno hori baieztatu du. Ongi mereziak dituzte osasun arloko langileek txaloak balkoietatik. Eta era berean txalotu beharko genituzke amesgaizto hori guztia atseginago egin zuten artistak.\nBetebehar morala eta zorra dugu artistekin. Uste eta espero dugu, gizartearen talde honentzako baldintza eta neurri ekonomikoak hobetuko direla egoera honen ondoren. Beren lanbideak ez dira hobbieak; egiten dutena ez da estra ateratzeko zerbait. Aukeratutako bide bat da, letra guztiak dituen ofizio bat, pasio bat. Artea eta artistak aldarrikatu behar ditugu, funtsezko langiletzat hartu. Berriro diogu: birus honek berekin ekarri zigun kulturak eta arteak gure eguneroko gizarte eta bizitzetan duten zentralitatearen kontzientzia.\nBizitzak salbatzeaz arduratu behar gara, baita sormena eta artea zaintzeaz ere. Ez du ezertarako balioko kulturak BPGan duen garrantzi ekonomikoa berresteak, artistek maila baztertu batean jarraitzen badute, kanpaina politikoetan mezu asko sektore horri zuzentzen bazaizkio, baina gero mezu horiek ukondoarekin ezabatzen badira. Artearen gordeleku horretara hurbiltzeko moduak erraz imajina daitezke. Adibidez, Google tasari buruz eztabaidatzen ari dira, zergatik ez ikus-entzunezko plataforma batzuei zerga bat ezarri eta zerga horren ehuneko bat zuzenean erakunde artistikoei eta artistei zuzendu? Nahi bada, egin daiteke.\nTxanponak eta ilargia bezala, denak dauka bigarren aurpegia. “Kultura koronabirusaren krisian” deritzon salbamendu-jaka honen bigarren aurpegia saturazioa eta hiperaktibitatea da: ordu bakoitzeko emisio eta produtu kulturalen saturazio handia bizi izan dugu. Kontra ere jar litekeen eskaintzaren, kontsumoaren eta gomendioen gaindosi bat. Byung-Chul Han filosofo hegokorearrak (2020, 108. orr.) ohartarazi duenez, gure kultura garaikideari datxekio “gehiegizko positibotasuna, gehiegizko errendimendua, gehiegizko ekoizpena eta gehiegizko komunikazioa”. Hala ere, hori espero zitekeen, birusaren hondamendiak sare sozialak hornitzea eta “produktuak eta betebeharrak” ugaritzea eragin zuen. Era berean, Rafael Spregelburdek (2020) adierazi zuen bezala, ekoizpen artistikoen hiperkontsumo horrek kulturaren nolabaiteko hutsaltzea eragin dezake, sarbide irmoen edo demokratizazio “pantonalaren” hilabete hauetako masifikazio eta zurrunbiloak bultzatuta.\nHala ere, horrek ez gaitu goibeldu behar, ezta gure kontsumoak ere inposaketa-, monopolio- eta harraparitza-ukituekin araututa datozela alboratu. Askotan intuizioa, kudeaketa eta aukeraketa pertsonala alde batera utziz. David Harveyren hitzetan (2020, 95. or.), “Iradokitako urruntze-arauek aldaketa kulturalak ekar ditzakete, larrialdiak behar adina denbora irauten badu. Onura izango duen kontsumismo modu bakarra, ia ziur, nik Netflix-ekonomia deitzen dudana izango da, betekada-ikusleei zerbitzua ematen diena, nolanahi ere”. Horrela, egileak salatzen duena Hollywod edo iparramerikar estiloko ikus-entzunezko gain-kontsumoa da. Mainstream kontsumo arinaren gosea asetzeko egokiena bilakatu dena.\nWebgunea kulturarako sarbide gisa pandemiaren aurretik ere egon arren, antolakundeek beren agendak formatu horretara moldatu behar izan dituztela ikusi dugu itxialdian. Denbora libre gehiago izan dugunez, eskaintza horiek irentsi ditugu eta gehienak doakoak izan dira. Orain sakondu dena, nahi izanez gero, aurrekaririk gabeko kontsumo mota horren areagotzea eta masifikatzea izan da, eta, horrela, kultura eskuratzeko modua aldatzen da. Bestalde, zein eragin izango du guzti horrek hartzailearengan? Kalera irtengo al da berriro artearekin topo egitera, instalazioak ikustera, galeriak zeharkatzera? Edo egongo al da aldaketarik egoera berri honen ondorioz? Orain, bidaiatzearen, dirua xahutzearen eta mugitzearen ordez, museo eta galerietan murgil gaitezke. Gaur egun, obren zooma egin daiteke, egin nahi den ibilbidea aukeratu, gida birtualak entzun, etab.\nDistantziak perspektiba ematen duela, kritika errazten duela eta argumentuak ekartzen dituela esan ohi da. Agian goizegi da artearen sektorean gertatzen ari diren bira eta mutazio hauek sakon aztertzeko. Nolanahi ere, artea aldaketa-zantzuak ematen ari dela esan daiteke, bai erakunde eta iruditeria sozialetan, bai praxi artistikoan ere. Garbi atera genezakeena da kulturaren eta artearen bideak ibiltzeko bideak direla, ziurgabetasunak dituztela eta eraldaketak eta sormena babesten dituztela.\nArtistaren bakardadetik gerra tonura eta tximeleta efektura\nSortzaileak beren denboraren zati handi bat benetako bakardadean bizi duten pertsonak dira. Ikasketa bakartietan, konfinamendura ohituta daudenak. Birusak murgilduta egotera ohituta dauden isiltasuna areagotu die. Konfinamenduak ezarritako isiltasun horrek ohiko isiltasunarekin bat egin du, baina horrek ez du esan nahi zaratarik eta mugimendurik ez dagoenik. Alain Corbinek artisten espazio intimo hori “isiltasunaren hitzak” bezala aipatzen du. Eta hori da pandemia honek mahai gainean jarri digun beste alderdi bat.\nInteresgarria da antzematea artista eta ekoizpen olde horrek aldaketa bat eragin dezakeela kulturaren zirkulazioan. Hau da, ikusleek ezin izan zuten artista ikustera joan, artista izan zen teknologiaren laguntzaz ikusle bila joan zena. Paradoxikoa da pandemiak, ikuskizunen eta ikusleen kopurua murriztu beharrean, erreproduzitu eta suspertu dituela. Hala, bizi dugun osasun eta gizarte krisiak eta sorkuntzak eskaintzeko eta haiengana iristeko aukera eman zigun, baita errepresentazio-, bitartekaritza- eta interpelazio-gune nagusi horiek berrasmatzekoa ere. Laburbilduz, paradoxa bat da artisten isiltasun eta konfinamendu bikoitz horri jarraitzaileen eta publikoaren gehikuntza potentziala ekarri izana.\nBestalde, lehenengo momentuetako kudeaketaren gerra-erako tono diskurtsiboari buruz asko hitz egin da. Gerran geundela esaten zitzaigun, aurrean arerio ikusezin bat genuela, Guardia Zibilaren eta Armadako buruzagi gorenak batzarretan zehar desfilatzen zebiltzan. Testuinguru horretan, eta pandemia gerra balitz bezala ulertuko bagenu, gomendagarria litzateke kulturaren munduak armak kargatuko balitu eta gudan zerrendaratuko balitz, bonbardaketan izenik eman gabe. Kulturaren eta artearen munduak gerran egon behar du, orain borroka egin eta lehen galduak izan ziren beligerantziak agerian utzi. Unea aprobetxatuz eta justizia eskatzen jarraituz.\nPandemiaren eta atzerapenaren lehen une hauek kultur ekosistemaren hauskortasuna zabalduko duten arren, espero izatekoa da luzarora krisiak artearen rola berrestea. Besteekin lotzeko, gure oraina zalantzan jartzeko eta beste etorkizun posible batzuk irudikatzeko pribilegiozko espazio gisa.\nAipatu bezala, birusak ekarri duen beste paradoxa bat artistek beren diru-sarrerak gogorki erortzen ikusi dituzten aldi berean, beren lanak doan laga dituztela eta beren produktuak inoiz ez bezala ikusarazi direla. Agian inoiz imajinatuko ez zuten bezala zirkulatuz. Izan ere, zirkulazio eta eskaintza hau kapitalizatzeko aukera ez izatearekin, itzulera ekonomikorik gabeko partekatze eta banatzearen bidegurutzean agertu dira artista asko. Hemen artearen inguruko beste eztabaida batekin egiten dugu topo. Doakoak izan beharko lukete arterako sarbide guztiak? Non dago ataria? Nola lortu artea guztiengana iristea, demokratizatzea eta arrazoi ekonomikoengatik debekatua ez egotea? Zer eginkizun bete behar du Estatuak artistekin? Zein eginkizun dauka artistak ikusleekin? Erantzunik gabeko galderak dira. Hala ere, kultura- eta arte-eremuak zentzua eta komunitatea eraikitzeko gunea izan behar duela esatera animatzen gara. Hori horrela, arteak sortzen duen balioari eta bere funtzio publikoari buruz geure buruari modu introspektibo eta iraunkorrean galdetzeak merezi du. Hori dela eta, gogoeta artearen mundutik bertatik abiatu behar da, proiektuak “zertarako” eta “norentzat” diren azalduz.\nMendeak dira lehen herriek adierazi zigutela, nolabait, guztion artean lotuta gaudela, naturarekin bat eginik. Modernitatearen urrats irmoarekin, agindu horretatik urrunduz joan gara, eta pixkanaka-pixkanaka bereizi ditugu lurra eta kultura, artea eta hizkuntza, elementu horiek erosotasunaren, kontsumoaren eta trukearen zerbitzura dauden baliabide, ondasun, gauza eta elementu bihurtuz. Martin Heideggerrek honen inguruko zerbait esan zigun bere berritasun-irrikaren kontzeptuekin eta nola izatea ontikoaz jabetzen den, izatearen gauza.\nLaburbilduz, zientzia-teknologia gailentzen diren aroan bizi gara, eta ezin diogu uko egin. Zientziak eta teknologiak bizitzen, garatzen eta hobeagoak izaten laguntzen digu. Hori sinesmen eztabaidaezina bihurtu da gizateriaren gehiengo handiarentzat, baina bada beste sinesmen bat, pandemia honen ostean berretsia izan behar duena: besteak gara, besteekin gara, unibertsoan aske dagoena ez da asko. Hemen garatzen ari garen gai hau, krisi honetan kulturak eta arteak duten eginkizunarekin lotuta dago, eta tximeleta efektuaren ideiarekin (1) uztartu daiteke. Efektu horrek planetaren interkonexioa mahai-gaineratzen du eta denok osotasun bat garela dio. Eta besteekin garenez, gauza batzuk aldatzen saiatu beharko genuke koronabirusaren ondoren bizirik irtendakoan. Gainera, garai zientifiko-teknologikoan bizi gara, kapitalismo sutsu batean, eta arteak zerbait eman dezake gure bizitzaren alderdi jasanezin batzuk aldatzeko -desorekak, adibidez-. Arteak irakatsi egiten du eta irakasten dituen gauza horien artean utopietan sinets daitekeela dago. Posible da, eta ez du ezer txarrik haiengan sinesteak. Horrela, artearen ikuskera haietara hurbilduko gara, gizakiaren jatorri funtsezko batera.\nArtearekin eta kulturarekin dugun erlazioa nahitaezkoa da, atabikoa, beharrezkoa eta ezinbestekoa da. Elikagaia eta eguzkia bezain beharrezkoak dira pintatzea, musika egitea, irakurtzea eta idaztea. “Ume oro da artista bat. Arazoa da nola jarraitu artista izaten haztean “, esan zuen Picassok. Horrela, artea giza izaeratik banaezina dela planteatzen zigun. Artistek, beren artearekin emozioak eta mundu-ideia bat transmititzeaz gain, komunikazioan laguntzen dute eta bitartekari gisa eratzen dira, hainbat gairi buruz gogoeta eginarazten digute, hala nola gizarte-arazoei, identitateei eta heriotzari buruz. Horregatik, gizartea eralda dezakeen hezkuntza-tresna bat da. Artearen sendatzeko gaitasuna ere frogatua izan da. Artean oinarritutako terapia anitzek bakea, itxaropena eta zoriontasuna ere ekar dezakete. Musikoterapia eta zinema horren adibide argia dira.\nLekuz kanpoko egoera honek zerbait utzi badigu, artearen balioa esperientzia askatzaile gisa errekuperatzea izan da. Merkatu-balio hutsetik libre utziz eta giza-askatasunera, sentsibilitatera eta behaketa introspektibo zein mundu posibleen behaketaren eremura itzularaziz.\nEzinezkoa da, igarotzen ari garen honen ostean, artearen mundua eta gure gizartea zenbat aldatuko den aurreikustea. Gertatu ohi dena, eta historiak horrela ohartazi digu, krisi ekonomikoen ondoren, kulturaren mundua izaten da kaltetuen irtetzen den sektorea. Zalantzarik gabe, sektore hau kolokan egongo da datorren denboraldi honetan, eta adi egon beharko dugu.\nZer gertatzen da begiak ireki eta ixterakoan ekitaldi, ikuskizun eta erakusketak bertan behera utzi dieten artistekin? Horri edo besteari oihu eta salaketa egin dakioke, baina gizarte baten balioetako bat bere arazoei irtenbide koherenteak ematen jakitea da, bere mailarik ahulenak zaintzen jakitea, berriro ere guztiok baikara funtsezkoak.\nSare artistikoa osatzen duten maila horien artean, artistak eurak eta artistei babesa ematen dieten instituzioak izaten dira kaltetuenak. Une honetan epaiketak egitea ausarta izan daiteke, baina hobetzeko eta sektorerako egitura-estrategiak iristeko itxaropena dago. Testuinguru horretan, BilbaoArte bezalako espazioak eta erakundeak ezinbestekoak dira.\nHortik harago, arteak beti bizirauten du, eta guk kaleetan eta etxeetan biziko dugu, nahiz eta pandemia batek planeta osoa orain arte ulertzen genuen bezala nahasi. Artea bere zirkulazio- eta kontsumo-dinamiketan transformazioak behar izateaz gain, beti gailenduko da.\n(1) «El aleteo de las alas de una mariposa se puede sentir al otro lado del mundo».\n– Byung-Chul, H. (2020). “La emergencia viral y el mundo de mañana”, en Sopa de Wuhan: pensamiento contemporáneo en tiempos de pandemia, 97-112 orr. ASPO argitaletxea.\n– Harvey, D. (2020). “Política anticapitalista en tiempos de COVID-19”, en Sopa de Wuhan: pensamiento contemporáneo en tiempos de pandemia, 79-96 orr. ASPO argitaletxea.\n– Spregelburd, R. (2020). “El año del cochino”, en La Fiebre, 89-118 orr. ASPO argitaletxea.\nLucas Gatica. Psikologian lizentziatua (Cordobako Unibertsitatea, Argentina). Gizarte Esku-hartzearen Psikologiako Masterra (Deustuko Unibertsitatea). Gaur egun Giza Eskubideak: erronka etiko, sozial eta politikoak doktoregoa egiten ari da (Deustuko Unibertsitatea). Bitarteko grafiko eta digitalekin kolaboratzen du. Bere interesak kulturaren mundua, gai soziopolitikoak eta gaurkotasuna dira.\nArteen Funts Nazionala Sortzeko Beka (2017) eta Deustuko Unibertsitateko Latinoamerikarako Giza Baliabideen Unesco Katedraren Beka (2019-2020; 2020-2021) lortu zituen.


Iruzkinak egiteko Livefyre Sidenote probatzen | Martech Zone\nIruzkin sistemen artean mugitu gara zenbait aldiz Martech Zone. Zorionez, plataforma gako guztiek iruzkinak sinkronizatuko dituzte (ez baditugu erabiltzen ez badituzte). Iruzkinak gai bilakatzen ari dira gaur egun, iruzkinen spam ugari baitago eta elkarrizketa koloretsuenetako asko lineaz kanpo gertatzen ari dira, blog oso handiak iruzkinak guztiz desaktibatzera bultzatuz.\nLorraine Ball lagunarekin nago hau dioen honetan:\nNiretzat, iruzkinik gabeko bloga ikaslerik gabeko eskola edo ikuslerik gabeko kontzertua bezalakoa da. Niretzat, irakurleekiko harremana eta interaktibitatea blogaren funtsezko egozpena da, eta benetan bere onura nagusia blogariarentzat.\nEstrategia uzteko zalea ere ez naiz hori delako gehienbat ez du funtzionatzen. Mezu bakoitzarekin ez dago iruzkin mordoa Martech Zone, baina dagoenean garrantzitsua da niretzat. Ez zait axola mila iruzkin spammy artxibatu behar izatea zulatzeko eta pepita bat aurkitzeko - merezi du.\nHori bai, elkarrizketa gehienak blogetik gertatzen direnez - nahi dut gure irakurleek elkarrizketa horiekin topatzea eta bat egitea. Disqus-ek ezaugarri politak ditu bata bestearen atzetik jarraitzeko, baina ez da guztiz egokitzen edukia nori eta noiz partekatu eta hizketan ari den identifikatzeko beharrari. Hori aipatu nuen elkarrizketan Nicole Kelly eta berak esan zuen Live Fyre egin zuen - beraz, beste sistema bat emango diot sistemari.\nGehitu ere egin dute Sidenotes - aurrekontu edo atal bat eskuratu eta gero lokalean edo sozialki iruzkintzeko modua. Beraz, iruzkinak ez dira mezu osoa irakurri ondoren egiten duzun zerbait, orain zure elkarrizketa edukiaren barruan txerta dezakezu!\nGustatzen bazaizu, jakinarazi iezadazu! 🙂\nTags: blogeko iruzkinakduzukomentatuzDisquslifefyre


2016/02/22 Zahartzaroko bakardadeari kontra egitea boluntario baten asteko bisitarekin\nBizimodu ez hain bakartia izatearren laguntza eskatzeak aukera eman diezaieke 65 urtetik gorakoei astean behin etxera bisitan etorriko zaien boluntario bat izateko, horrela harekin hitz egin eta, zorte pixka batekin, lagun egiteko. Halako esperientzien jabe da Amigos de los mayores fundazioa: orain dela ia 30 urte zahartzaroaren bakardadeari kontra egiteko asmoz Frantziatik espainaratutako proiektua.\n2016/02/19 Zainduz programa jarduera ugarirekin hasiko da\n2016/02/13 Aldaketa Demografikoaren Europako Ituna sinatu du Jaurlaritzak\n2016/02/12 2015eko adinekoentzako lehiaketen emaitzak eta erakusketa\nBizkaiko Foru Aldundiko adinekoentzako lehiaketek partaidetza-arrakasta handia lortu dutenez, partaide guztien lanak Bilboko Rekalde Aretoan egongo dira ikusgai martxoaren 3tik 6ra arte (biak barne). Sarituen zerrenda eta aurkeztutako artelan guztien galeriak ikus ditzakezu.\n2016/02/12 Adinekoen begirada aktiboa\nBilboko Udalak Begirada aktiboa izeneko programa 2016an luzatzea erabaki du, adineko pertsonen bakardade egoeren prebentzioan lanean jarraitzeko. Fase honetan bilbotar guztiak inplikatu nahi dira egoera horiek detektatzeko, eta helburu bi daude. Bat, herritarren elkartasuna bideratzea borondatezko lanaren bidez; eta bi, adineko pertsonen babesgabeko egoerak saihestea.\n2016/02/11 Zaintzaileei ere eskainiko die laguntza BetiON zerbitzuak\n2016/02/10 Mundakak kontsumoko ohitura onak irakatsiko dizkie herriko adinekoei\nMundakako udalak, Kontsumobideren (Kontsumoko Euskal Institutua) lankidetzarekin, herriko adineko pertsonentzako prestakuntza-egitarau bat antolatu du. Helburua kontsumo arduratsuaren arloko prestakuntza eta informazioa ematea da eta ikastaro baten bidez antolatu da; ikastaroan elikadura eta nutrizio, medikazio eta automedikazioari buruzko pautak eta aholkuak eskainiko dira. Egitarauan, halaber, beira ekoizten duen Vicrila enpresa bisitatzea sartzen da.\n2016/02/10 Ez da zaharrentzako hiria... baina izan beharko luke\nHiri on bat zortzi eta laurogei urte arteko pertsonentzat ona dena da. Mugikortasun iraunkorra, garraio sare publiko eragingarriak eta irisgarriak, oinezkoentzako ibilbide eta alde duinak, parke eta esparru publiko inklusiboak, gizarte etxebizitzako egitarauak, higigarrien arloko inbertsio baztertzaileen kontrola, osasun publikoko sistemak… Gauza horiek guztiak askotan txikitzat edo jipi edo modernotzat jotzen dira baina funtsezkoak dira gure gaur egungo eta etorkizuneko errealitatean.\n2016/02/07 Pertsona bakarreko etxeak: faktueri laguntasunik gabe aurre egin beharra\nBizkaian, 65 urtetik gorako 40.000 emakumek baino gehiagok ez dute ohetik jaiki orduko nori egunon esan. Gizonezkoak, berriz, 12.421 dira. Margarita Abajok makina bat alargun ezagutzen du, emakumezkoak zein gizonezkoak, eta gogoan hartu beharreko beste kontu bat aipatzen du: «Gizonezkoak, agian, gehiagotan joaten dira seme-alabekin bizitzera emakumezkoak baino. Gu, emakumeok, ohituta gaude etxeko andreak izaten; hobeto jasaten dugu egoera hori», esan du.\n2016/02/04 100 urteak ez dira oztopoa\nEspainian gero eta ehun urtetik gorako pertsona gehiago daude eta kopurua goranzko joera hartzen hasia da, ez gelditzeko. Gaur egun Azpeitia euskal udalerriko biztanleriaren pareko dira eta EINek 2029rako ehun urtetik gorakoen fikziozko hiriak Soriako biztanle kopurua gaindituko duela aurreikusten du, 46.480 pertsonarekin. Mende erdi eskas barru, Bilboko biztanleriaren pareko izango direla aurreikusten du, 372.775 izango baitira 2064an.


Ekurruchanai-tik agurtzen zaituztegu – Turcana\nUnibertsitateko ikasleek proiektua ezagutu dute\nSan Pablo Apostoluaren Misio Komunitateko (SPAMK) Diana misiolariak Ekurruchanai-ko Ama-Haur Zentroko Kudeaketa Batzordeko bi kide aurkezten dizkigu.\nMaximila-k, bertako batzordeko liderrak, urte honetan zehar 2018 urtearen hasierara arte komunitatea eta, bereziki, 6 urtez beherako haurren ongizatea bermatzeko egiten ari diren ekintzen berri emango digu.\nBertako batzordeak programa hau aurrera eramatea ahalbidetzen du: talde hau osatzen duten 3 emakume eta 2 gizonak beren komunitatea antolatzeaz eta motibatzeaz arduratzen dira. Horrez gain, bost kide hauek ekintza guztietan parte-hartzen dute, batzuetan, eraikuntza lanetan lagunduz eta besteetan, aldiz, haurren elikaduraren osagarri gisa haien ahuntzak eskaintzen dituzte.\nEkorruchanai “Kokuselei-ko 3 eremutako goseren aurkako ekimen integrala” proiektuan parte-hartzen duen hiru komunitateetako bat da, Rode Fundazioak San Pablo Apostoluaren Misio Komunitatearekin (SPAMK) batera Turkanan garatzen duena.


Beefeater - Wikipedia, entziklopedia askea.\nBeefeater edo Yeomen Warder bat.\nBeefeater (euskaraz Txekor haragi jaleak) ofizialki Yeomen zaindariak izendapenez deituak (ingelesez Yeomen Warders of Her Majesty's Royal Palace and Fortress the Tower of London) usadioz Londresko dorreko Yeomen zaindaria da. Bere zeregina teorikoki Londresko dorrean egon daitezkeen presoak nahiz Britainiar Koroako Bitxiak zaintzea da, nahiz eta gaur egun praktikan dorrera datozen turisten gidari lanak burutzen dituen.\n1485. urtean Londresko dorreko zaindari lanetan hasi ziren. Gaur egun guztira 35 zaindari eta buruzagi bat dira. Denak Britainiar Armadan gutxienez 22 urtez zerbitzutakoak dira, gainera zerbitzu iraunkorraren eta jokabide onaren dominen jabeak izan behar dute.\nMultimedia: Yeomen Warders\nErresuma Batuko indar armatuak


Zenbat eta klima aldaketa gehiago, orduan eta espezie gutxiago | Consumer\nZenbat eta klima aldaketa gehiago, orduan eta espezie gutxiago\nEspezieen desagerpena azkartu egingo da tenperatura-igoera globalak aurrera egiten badu\nEgilea: Egilea ALEX FERNANDEZ MUGER- @ECIENCIACOM\narabera: Astelehena, 2015eko maiatzaren 11\nIrudia: Brian Scott\nKlima-aldaketak eragin zuzena du orain arte uste baino espezie gehiago desagertzean. Duela gutxi egindako ikerketa zientifiko batek dioenez, planetako sei espezietik bat desagertu egin daiteke egungo emisioen eta tenperatura-igoeraren erritmoari jarraituz gero. Artikulu honetan, klima-aldaketaren eta espezie mehatxatuen arteko harremana, espezieak galtzeko arrisku handiena duten herrialdeak eta biodibertsitatearen garrantzia aipatzen dira, gizakiok bizirik irauteko gakoa.\nKlima-aldaketa eta espezie mehatxatuak\nPlanetako sei espezietik bat gal daiteke, baldin eta karbono dioxidoaren (CO2) emisioek eta klima-aldaketak eragindako aldaketek jarraitzen badute gaur egun. Espezie endemikoek (leku jakin bateko bakarrak) eta zenbait taldek (anfibioak eta narrastiak) desagertzeko arrisku handiagoa dute. Hala adierazten du Connecticut-eko (AEB) Unibertsitateko Ekologia eta Biologia Ebolutiboko ikertzailea den Mark Urban aldizkarian argitaratutako artikulu batek. ).\nPlanetako sei espezietik bat desagertu egin liteke klima-aldaketak gaur egungo ibilbidea jarraitzen badu131 ikerketa desberdinetako datuak konbinatzen dituen metaanalisiak erakusten du klima-aldaketak eragina duela orain arte uste zen baino biodibertsitate-galera garrantzitsuenean. Azterketak agerian uzten du espezieen desagerpena handitu egiten dela berotze globalarekin, eta tenperatura gradu zentigrgradu igotzen den bakoitzean erritmoa bizkortzen dela.\nUrban enpresak kalkulatzen du zenbat eta handiagoa izan igoera gradu bakoitzeko espezieak desagertzeko arriskua. Gizakiek Industria Iraultzan eragiten dituzten berotegi-efektuko gasen emisioak abiapuntu hartuta, munduko tenperatura bi gradu zentigradu igo da, kalkulu moderatuen arabera, nahiz eta aditu gehienek uste duten hazkundea handiagoa izan daitekeela. Bi gradu horiekin, munduko desagertzeko arriskua% 2,8tik% 5,2ra igoko litzateke, Urban arabera.\nAzterketaren beste datu kezkagarri bat da arriskua handitzea ez litzatekeela lineala izango. Berotze globalak gaur egungo ibilbidea jarraitzen badu, 4,3 graduko industria-postura iritsi arte, espezieen% 16k arrisku handiagoak izango lituzke.\nIkertzaileak proposatzen du lanean jarraitzea klima-aldaketak espezieen desagerpenean duen eragina zehazteko, nazioarteko politiketan erabaki onak har daitezen ekonomia- eta ingurumen-galerak saihesteko eta kontserbazio-estrategia eraginkorrenak martxan jartzeko.\nIrudia: Mark Urban\nEspezieak galtzeko arrisku handiena duten herrialdeak\nKlima-aldaketak planeta osoari eragiten dio, baina ez herrialde eta eskualde guztietan. Connecticut-eko Unibertsitateko zientzialariaren azterketak adierazten du Ipar Amerika eta Europa arrisku txikienak direla (% 5 eta% 6, hurrenez hurren); eta Hego Amerika (% 23) eta Australia eta Zeelanda Berria (% 14) dira espezieak desagertzeko arriskurik handienak, tenperatura igo delako.\nEdonola ere, Urban nabarmentzen da, baita desagertzeko arriskuan dauden espezieak ere, eta horrek aldaketa handiak izan ditzake kopuruan eta banaketan, eta horrek, aldi berean, ekosistemei eta haien zerbitzuei eragin diezaieke gizakiei.\nJanneke Hille Ris, Washingtongo Unibertsitateko ikertzailea (Seattle). ), Science aldizkarian Urban lanari laguntzeko artikulu bat argitaratzen duenak azaldu du arrisku handieneko eskualdeek espezie endemiko kopuru handia dutela. Leku jakin batera egokituta daudenez, arazo gehiago dituzte bizi diren habitatak desagertzen badira edo beste leku batzuetara migratzea eragozten dieten oztopo geografikoak aurkitzen badituzte. Hori dela eta, habitat egoki bat erabat desagertzen bada klima-aldaketarekin, galtzeak saihestezina dirudi, sententzia.\nIkertzaileen ustez, Ipar Amerikan eta Europan oinarritzen dira iragarpen gehienak. Beraz, arriskuak are handiagoak izan litezke gutxi aztertutako eskualdeetan, Asian esaterako, eta lan zientifiko gehiago eskatzen dituzte.\nBiodibertsitatea, gizakientzat funtsezkoa\nBiodibertsitatea terminoa, Edward O biologo estatubatuarrak asmatua. Wilsonek, 1988an, planetako eremu jakin baten aniztasun biologikoa deitu zuen, eta urrun eta oso garrantzitsua izan daiteke herritarren eguneroko bizitzarako.\nHala ere, funtsezko kontzeptua da Lurrean bizi diren izakien biziraupenerako eta biziraupenerako: elikagai, sendagai edo kontsumitzen ditugun produktu asko daude hari esker. Gizakiak, Naturako espezie gisa, haren mende bizi gara bizirik irauteko.\nBiodibertsitatea kontserbatzea, azken batean, hau da: gizakiek ingurumena hondatzen jarraitzen badute, etorkizuna hipotekatzen dutela. Horregatik, biodibertsitatea zaintzea ere garapen iraunkorraren alde lan egitea da.\nIrakurri klima-aldaketari buruzko artikulu gehiago. Jarraitu Ingurumen Kanalari Twitter@E_CONSUMERMMA eta bere egileari @ecienciacom .\nberotze global biodibertsitatea espezieak klima-aldaketa


Hasiera/Hezkuntza/Amatasuna/Autoritatea versus Autoritarismoa\n4.308 4 minutes read\nBaina, azal dezagun hobeto zein diren bakoitzaren ezaugarriak. Autoritarismoz jokatzen zen garaian, helduek afektu gutxi erakusten zuten haurrekiko, haurrak ez ziren pertsona osotzat hartzen eta, beraz, ez zen helduen eta haurren artean komunikazio handirik egoten. Harreman mota horretan, arauak bete beharreko zerbait ziren, nahiz eta ulergaitzak izan; eta ondorioz, balio moralak ez ziren ondo barneratzen, haurrak sariei eta zigorrei gehiago begiratzen zielako, ekintzaren atzean zegoen balioari baino. Horrekin batera, haurrak azkarregi heltzen zirenez, haurtzaro laburra izaten zuten. Beraz, ulertzea zaila bada ere, autoritarismoz jokatzen zuenak autoritate falta zuen, haurrarentzat ez zelako eredu koherentea.\nAutoritatez jokatzen duen gurasoak beste ezaugarri hauek ditu: amaren kasuan, haurrari, berarekin atxikimendu ona sortzea ahalbidetu dio lehenengo urteetan, hau da, ama bere ondoan goxo eta gertu egon denez, egoki interpretatu eta erantzun die haurraren premiei (ez bakarrik jan eta garbi egotekoei, baita afektua eta kontaktua jaso, atsedena hartu, jolas egin eta antzeko premiei ere). Horrek, komunikazio ona ahalbidetu du bien artean eta, ondorioz, haurrak egoki onartzen ditu amak ezartzen dizkion arauak, elkarbizitzaren onerako edo bere buruaren onerako direla konturatzen delako. Halaber, bien arteko komunikazio onari esker, amak haurrari bere adinera egokitutako erantzukizunak ezarri dizkionez, helduz joatea ahalbidetu dio eta heldutasuna gauza ona dela ulertu du; izan ere, handitu ahala ardura gehiago hartzeak autonomian irabaztea ere badakarrela ikusi du.\nPingback-a: Zigorrak, arauak, mugak, autoritate eta autoritarismoa : TTiKLiK!


Eszenatik mundua aldatu guran - bizkaie.biz\nEszenatik mundua aldatu guran\nJulen Gabiria\t2006-08-17 02:00 Kulturea\n1956ko abuztuaren 14an, oin dala 50 urte biribil, Bertolt Brecht idazle alemanak azken arnasa hartu eban Berlinen. Geroztik, bere lana balioa irabazten joan da urterik urte, eta ez dago haren obrea kontuan hartu ez dauen antzerkilaririk.\n1898ko zezeilaren 10ean jaio zan Augsburgon, aita katolikoa eta ama protestantea eukazan familia batean. Gazterik hasi zan idazten, eta 1914an, artean eskolan ebilela eta enfant terrible famea gainean eukala, bere lehenengo poemak, prosa laburra eta kritika literarioak argitaratu zituan herriko egunkari baten. Gaztetxoa baino ez bazan be, kultura handiko mutila zan, eskolan deskubridu zituan-eta idazle alemaniar klasikoak eta Molière, Shakespeare, Verlaine, Rimbaud, Rilke eta Kipling, besteak beste. Ezin dogu albo baten itxi Biblia be deskubridu ebala sasoi haretan, berak esana da-ta haxe izan zala bere eraginik handiena. Era berean, gazte sasoi haretan hasi jakon teatroagazko interesa pizten.\nEskola urteak pasauta, medikuntza ikastera joan zan Munichera, baina 1914an piztutako Lehenengo Mundu Gerraren ondorioz, osasun arloko soldadu sartu eben Augsburgoko ospitale militar baten, eta horrek indartu egin eban gerraren inguruan eukazan kontrako pentsamentuak. Halanda ze, 1918an, 'Hildako soldaduaren kondaira' poemea idatzi eban, gerrako agintari eta abadeen zinismoa eta arduragabetasuna salatzeko. Gerrea amaituta, medikuntza ikasketetara bueltau zan, baina amaitu barik itxi zituan, eta Berlinera joan zan biziten.\nSasoi haretan, 1918an, bizitza eta sexualidadea goraipatzen zituan “Baal” antzezlana idatzi eban, antzerkirako egin eban lehenengoa. 1923an eszenaratu zan, arrakasta handia lortuz. Gainera, 1920 inguruko urte hareetan, Karl Valentin komikoagaz egin eban behar, eta umore ikutu hori ondo igarten da orduan idatzitako lan askotan. Baina Brechten lehenengo etapa honetako arrakastarik handiena 1922an idatzitako eta 1918-1919ko langileen iraultzetan oinarritutako 'Tanborrak gauean' lana izan zan.\n1922an, Marianne Zoff antzerkiko aktore eta operako kantariagaz ezkondu zan, eta haregaz ume bi euki ostean, 1927an, banandu egin ziran. 1929an Helene Weigelegaz ezkondu zan, eta Weigel izan zan bizitza osoan beragaz batera segiduko eban emakumea, erbestean eta alde guztietan.\nLiteraturan eta antzerkian egindako lanagaz segiduta, 'Uriko oihanean' eta 'Gizona gizona da' aitatu behar dira, biak be 1920ko hamarkadakoak. 1927an 'Etxeko otoitzen liburua' poema bildumea argitaratu eban. Urte hareetan guztietan, Brechtek hartu-emon zuzena euki eban ezkerreko mobimentuakaz, eta idazten zituan lanek kritika sakona egiten eutsien gizarteari. 1928an, 'Hiru pennytako operea' lana idatzi eban Kurt Weill adiskideagaz batera. Lan horrek sekulako arrakastea euki eban 20ko hamarkadako Berlinen, eta, gainera, eragin handiko lana izan zan gero sortuko ziran antzezlan musikaletarako. Handik urte batzuetara, produktore batek lan horren jarraipena egiteko eskatu eutsien, eta adiskide biek 'Amaiera zoriontsua' obrea idatzi eben: Weillek musikea eta Brechtek bertako poemak. Lana ez zan hain arrakastatsua izan eta, alde horretatik, batzuek porrota be izan zala aitatu izan dabe; edozelan be, obra horretako poemen artean, guretzat sano esanguratsua dan 'Der Bilbao-song' ospetsua dago, hainbat eta hainbat bertsino izan dituan abestia, Bilbori eskeinitakoa. Ordainetan, Bilbok ez deutso kale ilun eta ziztrinik be emon idazle alemaniar handiari.\nBerlinen emondako azken urteetan, 1933ra arte beraz, Brechten lanetan inoz baino gehiago ikusten da langileakazko konpromisoa eta komunismoranzko hurbilketea. Sasoi haretan, 1932an hain zuzen be, 'Norena da mundua?' filma errodau eban, eta, bertan, krisiak jotako gizarte bati komunismoak ekarri leikiozan onurak erakusten zituan, ironia handiz. Urtebete geroago, naziak poderera heldu ziranean, pelikula hori debekau egin eben, eta 1945era arte egon zan debekatuta. Gainera, idazlearen antzezlan asko be eszenetatik erretirau zituen.\nNazien nagusitasunagaz batera, Brechtek Alemaniatik alde egin behar izan eban, eta seguruenik haren bizitzako zatirik latzena izan bazan be, orduantxe idatzi zituan, kritikarien eritxiz, obrarik onenak. Erbeste mobidua izan eban: Berlin itxi eta, Praga, Viena eta Zurich pasau ostean, Danimarkara heldu zan, bost urte emoteko bertan. Handik, Suediara joan eta urtebete pasau eban; gero Finlandian bizi izan zan, eta, bertan egoala, 'Galileiren bizitza' lana idatzi eban. Sasoi haretakoak dira, urte batzuk gorabehera, bere lanik ospetsuenak: aitatutakoaz gainera, 'Ama Kementsua eta bere umeak', 'Sezuanen arima ona' eta euskeraz ikusteko aukerea be izan dogun 'Kaukasiar kreazko borobila', besteak beste.\n1941ean, Errusiara joan eta, handik, Kaliforniara egin eban salto, Hollywood ondora. Zinemaren munduan sartzeko amesa euki eban, baina, pelikularen baten parte hartzeaz aparte, ez eban gauza handirik lortu. Antzerki emanaldi batzuk be antolau zituan bertan, baina etorkinen minoriak baino ez zituan erakarten, eta 'ikaslerik bako irakaslea' zala esan eban, estadubatuarrak ez egozan-eta interesauta Brechten lanagaz. Komunistea zala salatuta, Estadu Batuen Kontrako Jardueren Komite ospetsu bezain tristeak galdeketea egin eutsan 1947an, eta, egun bat geroago, Brechtek Estadu Batuetatik alde egin eban, eta, handik, Parisera eta Zurichera joan zan. Han, Suitzan, beste urtebete emon eban. Gero, Austriako nazionalidadea lortu eta, 1949an, pasaporte txekiarragaz, Pragatik Ekialdeko Berlinera heldu ahal izan zan. Atzera egoan etxean 16 urteren ostean, eta, Helene Weigel emazteagaz batera, Berliner Ensemble antzerki konpainia sortu eban, mundu mailako famea lortuz. Adituek dinoenez, konpainia horregaz egindako lanak antzerki munduko bikainenetakoak izan dira, Moskuko Arte Teatroaren hasierako urteakaz batera. Gaur egun, Berliner Ensemble konpainiak bizirik segiduten dau, eta, batez be, Bertolt Brechten lanak taularatzen ditu.\n1956ko maiatzean, Brecht Berlineko Charité ospitalera eroan eben, gripeagaz gaixorik. Urte haretako abuztuaren 14an hil zan, Berlinen bertan, bihotzekoak jota.\nAntzerki eta zinema munduak asko zor deutso Brechti, eta, esate baterako, Lars Von Trier, Fassbinder edo Godard zinegileek behin baino gehiagotan aitortu dabe Brechten eragina daukiela. Ikusle kritikoak gura zituan bere obretarako, eta, batez be, gura ebana zan, bere obrak ikusi ostean, ikuslea gai izatea gizartearen gatxak deskubriduteko eta gatx horreen kontra egiteko. Egunen baten, antzerkiaren eta kulturaren bitartez mundua aldatu badaiteke, Brechti esker izango da, seguruenik.\nJosé Abel Sánchez pintore bilbotarrak Unamunoren erretratu bat emon deutso Bilboko Udalari\nBizkaidatz XII. Literatura Saria\nLa Encartada Fabrika Museoa indartsu dator\nBilbon, 129.000 euro kulturearen sektorea sustatzeko\n‘IV. Zurrumurruen kontra, sartu aterpean' lehiaketea jarri dabe martxan\nEuskaltzaindiak antzerki lanak sustatzeko amesari eusten deutso\n'Gorputz traumatizatua espazio batean', Bastidan aurkeztuko dau Oihane Amurriok\nAmorebieta-Etxanok 'ZorHontza' aurkeztuko dau\nIgaz hizkuntza eskubideen urraketakaz lotutako 194 intzidentzia erregistrau ziran\n'Metro eta erditik begiratuta' udako bisita gidatu barria Bilbon\nArtium-ek 77ko Donostia Zinemaldi erabagigarria gogora ekarriko dau\nGidatutako sei ibilbide Zallako ondare arkitektoniko aberatsa ezagutzeko\nAmorebieta-Etxanoko hiru artista ezagunek egindako hiru obra ikusi ahal izango dira\nGure Zirkuak 23 saio eskainiko ditu Orion\nGaragarrila eta abuztua Bermeoko Arrantzaleen Museoan


Lainotan argi ematen duen itsasargia – Nagusien Bloga\nBatez ere, txunditu ninduen bere baikortasun eta kemenak. Argi azaleratzen zigun zein zen jazarpenaren konponbidea, prebentzioaren beharrizana nabarmentzen zuen bakoitzean. Ez hori bakarrik. Ahaztu ezineko irakasgaia eman zigun han geunden profesional guztioi, jazarpenaren aurrean zer nola jokatu beharraren harira.\nTinko jarri zigun mahai gainean, zer egin irainak, isolamendua, bazterketa, etabar luzea pairatzen duten ikasleei benetan laguntzeko; honela: “Lainoartean argia emango digun itsasagia izan behar da irakaslea. Horrela, denok jakingo dugu non dagoen babes-lekua”\nEta jarraitu zuen esaten, “dakigun bezala, ikastetxe guztietan daude jazartzen, baztertzen edo iraintzen duten oldarkorrak, eta baita hauen biktimak ere. Baina hori gutxi balitz, hainbat daude inguruan, isilik eta begiak eta belarriak tentuz, gertatzen ari dena artxibatzen buruan, jakin ezinik ikusezin bihurtu edo eskua hartu kidearen laguntzan”\nToki izkutuak aurkitzen dituzte jazarpenaren eragileak, inpunitatez jokatuz, eta sarri askotan, gutxinaka hasten dute beraien jarrera, ia ia ikusiezinak diruditen erasoekin. Jakin badakugu, gerora, mugarik ez bazaizkie ipintzen igarri ezinak diren joera horiek, areagotu egin ohi direla.\n“Zeinu hauen aurrean, irakasleek sentikortasunez jokatu behar dute”-jarraitzen zuen neskatoak. Hasieratik moztu behar dira horrelako jarrerak, geldigaitzak izan orduko\nHor bertan egoteak, hurbilean, eta muga jartzea hitz iraingarrie, adibidez, emaitza ezin hobeak ditu. Horrela, batetik denek ikusiko dute non dagoen muga, eta bigarrenik mindua izan daitekeen neska-mutilak badaki irakasle horren ondoan babesa duela. Bestalde, jazartzaileei ulertzera ematen zaie irakasle horren aurrean ez dutela inori kalte egiteko botererik. Nagusiaren presentziak dena argi daiteke, presentzia benetako bada. Zenbat alditan ikusi dugun irakaslearen jarrera dela eta, arazoak bideratzen!\nNeskato huraren irudia ez zait burutik kendu ere egiten, eta denbora daramat bueltaka. Zenbatetan entzuten ditugun Zeuk Esan, arreta zerbitzu honetan, bakardadeari buruzko testigantzak eta inorekin ezin kontatu eta horrek gazteei dakarzkien zalantzak eta izuak!\nEzinbestekoa zaie ez daudela bakarrik jakitea; pasilloetan, patioko izkinetan, komunetan, jantokietan, besteak beste, badaudela albo batera begiratzen ez duten helduak, parte hartzeko konpromisoa barneratuta dutelako, ez dira hauek laguntza makala!\nAkaso, askok pentsa dezakete eta gainera arrazoiak izan ditzakete, erantzunkuzun larri leporatzen zaizkiela iraskasleei. Honen harira mintza gaitezke luze, baina honek ez du kentzen orainarte aipatutakoa, gure ustez, ikastetxeetan elkarbizitza ere irakasgaia baita, eta jasarpen kasu bat konpontzen dugun bakoitzean lepoko pisua baretu egin ohi da.\n*Irudia vía el_farero\nEgilea zeukesanArgitaratze-data 21 Martxoa, 2019 Kategoriak Acoso escolar- Eskola jazarpena, Bullying, Educación-Heziketa, Eskolakoa, Valores-Baloreak, Violencia-Biolentzia, Zeuk Esan-Helduak Etiketak Acoso escolar- Eskola jazarpena, Así No-Horrela Ez, microviolencia-mikrojazarpena\nAurrekoa Aurreko sarrera: No quiero que mi hijo o hija sufra\nHurrengoa Hurrengo sarrera: Progenitores ausentes ante hijos/as enREDados


Emakume bat aipatuz - - Aiurri.eus\nEmakume bat aipatuz\nTxomin Garmendia 2019-06-07 09:43\nZizurkilen bada Abeletxe deritzaion jatetxe eder bat, Edurne Pasaban mendigoizalearen sendikoak daukatena; 2013'ko agoztuaren 2'an emaztea ta biok, apari piska bat egiteko asmoz jatetxe orretara zuzendu giñan, eta ara nola sortu zitzaidan berriketaldi au egiteko gogoa.\nIritsi orduko jabetu giñan zerbait berezi bazala, ala galdezka asi eta bereala giñan jakitun. Edurne Pasaban, emakume sonatu orren gorantzan pesta zala berrogei urte bete zitulako. Oso ondo eta zorionak izan zan gure erantzuna.\nIzan ere, emakume onek egin ditunak arrigarriak dira: Eberest nagusi dala amalau zortzi millako igota dago alajaiña, askotan bere bizia arriskatuz; munduan bigarren emakumea omen da marka ori daukana. Garai batean zeiñek esan emakumea mailla orretara iritsiko zanik?\nZerbait albiste berri jakitean, nere burura bertsoa jaiotzen da eta sei ale moldatu ditut "Ikusten dezu goizean" doiñuan kantatzeko. Zure gogokoak izatea litzake nere pozik aundiena.\nzuk izan dezu adurra,\nEberest gaiña zapaldutzea\netzan izango samurra.\nIzotza eta elurra,\nbizia baita laburra.\nOrra, Edurne Pasaban\nmendi geiago bada an,\nzure ametsak bete dituzu\narnasa artu patxaran.\nMarkik aundina nola dan,\nmunduan jo dezu dan-dan;\neskerrak ondo pasa dan.\nZortzi millako amalau,\ngertuketan egun da gau,\njarririk ainbeste arau,\no emakumezko batentzako\narrigarria degu au!\nEsaten ari da berau,\nzenbat bijili ta barau?\nNi orrek arritutzen nau.\nEdurne, jarrai euskaldun,\nmendigoizale ta al dun,\nmendiak dituzu lagun,\negindakoak jarri dirade\nmundu guztian txapeldun.\nZaude berrogei urtedun,\nal badezu jarri aurdun,\nea ondorenik degun...?\nJaungoikoa danok Jabe,\ngure bizitzaren abe,\nBera serbitzeko gaude,\nzure zugaitza ez bedi gerta\netekiñik eman gabe.\nZera biurturik labe,\njaiotza baten aldare;\ndanok poztuko gerade.\nemakume bizkor oni,\nondo dakitela zeiñi,\neuskaldunaren izena ez du\nleku bajuan ipiñi.\nArrisku eta agoni,\nnunbait ori zan komeni;\ntxaloka emen nago ni.


Aurkezpena - sociologia2 - Soziologia 2 Saila - UPV/EHU\nEuskal Herriko Unibertsitateko/Universidad del País Vasco (EHU/UPV) Soziologia II Saila 1992an sortu zen. Gaur egun, 25 irakasle, ikerketa-proiektuei atxikitako 3 ikertzaile, Ikertzaileen Prestakuntzako 14 ikertzaile, Ikerbasque ikertzaile bat eta Administrazio Idazkari bat ditu.\nSoziologia II Sailak EHU/UPVren hiru campusetan banatutako hamaika gradutan ematen du klase. Irakaskuntza-gaitasun handiena Gizarte eta Komunikazio Zientzien Fakultatean garatzen badu ere, non sailaren egoitza kokatuta dagoen, Saila beste fakultate eta ikastegi batzuetan dago presente, Lan Harremanen Fakultatean, Farmazia Fakultatean eta Esperientzia Geletan besteak beste.\nGraduko irakaskuntza eskaintzeaz gain, Soziologia II Sailak "Ikerketa Ereduak eta Arloak Gizarte Zientzian" doktoregoaren arduraduna da. Doktorego horrek, Hezkuntza Ministeritzako "Kalitate Aipamena" izan du (2007-2011) eta ANECAko "Mención hacia la excelencia" dauka (2011-2014). Horrez gain, doktoregora sarrera ematen duen "Ikerketa Ereduak eta Arloak Gizarte Zientzian" masterraren eta "Master en Innovación Social e Industrias Culturales y Creativas" (Graduondoko Berezko Tituloa) eta Hizkuntza Plangintza (Unibertsitate Espezialista Graduondoa) berezko tituloen arduraduna ere bada. Saileko kideek EHU/UPVko eta beste unibertsitateetako graduondoko ikasketetan ematen dute klase.\nSoziologia II Sailari atxikitako irakasleek eta ikertzaileek ikerketa ekintza ugari egiten dute. Lan hori ikerketa taldeen sorkuntzan eta parte hartzean, batzuk kontsolidatutako taldeak ain zuzen ere, ikerketa proiektuen erdiestean eta artikulu zientifikoen eta liburuen argitalpenean isladatzen da


Irekia Eusko Jaurlaritza - Gobierno Vasco :: Euskadiren Bruselako Ordezkaritzak urte bukaerako bilera egin du Bruselako euskal gizataldearekin eta Europan dituen kideekin.\nEuskadiren Bruselako Ordezkaritzak urte…\nBrusela, abenduaren 1a.- Europako eskualdeen eta erakundeen ordezkariekin eta hango diplomatikoekin batera, Bruselako euskal gizataldeak urte bukaeran egin ohi duen bilera egin du Euskadik Bruselan duen Ordezkaritzan.\nEkitaldiaren buru Guillermo Echenique Eusko Jaurlaritzaren Kanpo Harremanetarako idazkari nagusia eta Marta Marin Euskadiren Bruselako ordezkaria izan dira eta lagun ugari bildu da bertan.\nIdazkari nagusiak zein ordezkariak ekitaldian parte hartu dutenen aurrean 2010. urtean Ordezkaritzaren lan agenda markatu duten gertaera nagusiak nabarmendu dituzte, 2011ko lehentasunen aurrerapen gisa, izan ere, gaurkotasuna duten gai horiek markatzen ari dira agenda europarra. Etxepare Institutuaren lana eta “Euskara Mundiala” kanpaina ere nabarmendu dituzte.\nEusko Jaurlaritzaren Kanpo Harremanetarako idazkari nagusi Guillermo Echeniquek esan zuenez, “gure hiriak eta kanpoan dauden euskaldunak gure kanpo harremanen ardatza eta harreman horien lehentasunezko eragileak dira. Halaber, Etxepare Institutuaren laguntzarekin gure kulturak kanpoan indar eta bultzada handiagoa jasoko du. Europar Batasuna eta gure kide europarrak gure egunerako lana aitortzen ari zaizkigu”. Bestalde, Guillermo Echeniquek adierazi die “lasaitasuna izateko opor fiskalak izeneko gaiari buruz”.\nAizpea Goenaga Etxepare Institutuko zuzendariak ere ekitaldian parte hartu nahi izan du eta bideo-mezu bat bidali die parte hartzaile guztiei. Mezu horretan, guztiok animatu ditu "Euskara Mundiala” kanpainan parte hartzera eta euskara kanpoan ezagutaraztera. Kanpaina hori abenduaren 3aan Euskararen Nazioarteko Egunean, alegia, izango diren jardueretako bat izango da.\nEuskadiren Bruselako Ordezkaritzaren lana. 2011: 25 urte Eusko Jaurlaritza ordezkatzen Bruselan\nEusko Jaurlaritzaren Kanpo Harremanetarako Idazkaritza Nagusiaren menpe, Ordezkaritzaren zeregina da Euskadiren interesak kokatu, sustatu eta defendatzea EBren erakunde eta organoen aurrean europar erakundeen agendetan.\nBeste lehentasun eta ekimen askoren artean, Ordezkaritzak 2010. urtean egindako lana honako honetan nabarmendu da:\n- 2012ko Europako Hiriburu Berdea izateko Gasteiz aukeratzeko laguntzen, baita Donostia 2016ko Europako Kultura Hiriburua izateko lehen aukeraketan ere,\n- EBren eremu atlantikorako estrategia integral bat abiarazten,\n- Europar Batasuneko Espainiaren lehendakaritzaren agendan eraginkor parte hartzen,\n- albo batera utzi gabe europar erakunde eta kideekin hainbat jardun arlotan egiten den egunero lana, esaterako: klima aldaketan, energian eta garapen iraunkorrean, garraioan, industrian, kohesio politikan, berrikuntzan, kulturan eta turismoan, garapenerako lankidetzan eta nekazaritza eta arrantzan.\n2011ko agendaren aurrerakin gisa eta Eusko Jaurlaritza Bruselan ordezkatzen 25 urte eman dituela‑eta, Euskadiren Bruselako ordezkari Marta Marinek iragarri duenez, "Euskal Kultura eta Talentuaren Lehenengo Aste Europarra antolatuko dugu Bruselan 2011n. Etxepare Institutuarekin eta beste zenbait kiderekin batera, Euskadiren aniztasuna, aberastasuna eta sormena aurkeztuko ditugu. Apirilaren hasieran zenbait alor kultural eta artistiko azalduko dira Kultura eta Talentuaren Lehenengo Aste Europarrean".\nBruselako euskaldunek eta Europako eskualdeen eta erakundeen ordezkariek Etxepare Institutuaren “Euskara Mundiala” kanpainan parte hartu dute.\nEtxepare Institutuak abiarazitako kanpaina bat —“Euskara Mundiala” kanpaina, alegia— aurkeztu dute Ordezkaritzan. Kanpaina horren helburua da ahalik eta pertsona gehienek ezagutzea Euskara eta kanpainaren web gunean aurki daitezkeen esaldiren bat grabatzeko aukera eskaintzea.\nBilerara etorritakoek kanpainan in situ parte hartzeko aukera izan zuen mezuak utziz.\nGuillermo Echenique eta Euskadiren Bruselako Ordezkaria


[BIDEOA] Zornotza Saskibaloi Taldeko emakumeak Euskadi mailara igo dira - Zornotza - Anboto.org\n[BIDEOA] Zornotza Saskibaloi Taldeko emakumeak Euskadi mailara igo dira\nAnboto 2022-05-08 17:07\nZornotza ST-k 55-49 irabazi dio Erandiori.\nZornotza Saskibaloi Taldeko emakumeak Bizkaiko maila gorenetik Euskadi mailakora igo dira gaur, Zornotzako Ixerbekoa kiroldegian jokatutako finalean. Zornotzak eta Erandiok partidu lehiatua jokatu dute eta irabazlea ez da erabaki azken unera arte. Amaieran jokalariek zaleekin ospatu dute lorpena.\nMarcos Gorostiza epailea da izan da finaleko beste protagonista bat. Urduliztarra epaile lanetik erretiratu da 23 denboralditan 1.500 partidu inguru zuzendu ostean. Talde bietako zaleen txaloak jaso ditu partiduaren amaieran.\nTeknei Zornotza, kanporatuta\nBestalde, gizonen talde nagusiak, Teknei Zornotzak, galdu egin zuen atzo eta Urrezko Ligara igotzeko borrokatik kanpora geratu da. Igoera faseko final laurdenetan, EnerParking Navarraren kontrako partidu biak galdu ditu; itzulerakoa atzo, Larrean: 84-92.\nMarcos Gorostiza bere emaztearekin eta seme biekin.\n[BIDEOA] Zaldua saskibaloi taldea mailaz igo da zaleen aurrean irabazitako finalean\nAnboto mai 09 Zaldibar\nAtzo 57-49 irabazi zion Bilbao Berrio-Otxoa taldeari.\nJoseba Derteano mai 06 Zaldibar Zornotza\nZornotza eta Zaldua saskibaloi taldeek modurik onenean amaitu dezakete denboraldia: mailaz igota. Hori gutxi balitz, etxean jokatuko dituzte Lauko ...


Ezkurdiak bere hautagaitza aurkeztu du | Kirola | Berria\nEzkuria 22-14 Jaka\nEzkurdiak bere hautagaitza aurkeztu du\nDistirarik gabe, baina sendo jokatuz, irabazi dio Jakari, eta buruz burukoaren finalerdietarako sailaktu da.\nJoseba Ezkurdia tanto bat ospatzen. Idoia Zabaleta / Foku\nSakez. Ezkurdiak bat; Jakak alerik ez, eta bi falta saketik.\nMarkagailua. 0-1, 1-1, 5-1, 5-2, 11-2, 11-4, 14-4, 14-8, 14-10, 17-10, 17-13, 20-13, 20-14 eta 22-14.\nBestelakoak. 1.100 ikusle Labrit Iruñeko pilotalekuan, bete egin zen.\nHortzak eta ukabilak estutu, eta oihu ozen bat Labriteko zalapartaren erdian. Joseba Ezkurdiak horrela ospatu du partidako garaipena. Erik Jaka agurtu ondoren egin du, kantxan bertan, eta segundo bateko barne hausnarketaren ondoren. Arbizukoak pisu bat gainetik kendu berri zuen. Emaitza ikusita (22-14), erreakzio exageratua dirudi; partida ikusita, aldiz, ulerterraza. Erik Jakak estu hartu duelako, eta une batzuetan gorriak ikustarazi dizkio. Ezkurdiak, baina, kantxan hobeto egoten jakin du, eta batez ere opari gutxiago egin ditu. Garaipenari esker buruz buruko txapelketako finalerdietarako sailkatu da, eta igandean ezagutuko du hurrengo aurkaria, Bilbon, Oinatz Bengoetxeak eta Mikel Urrutikoetxeak jokatuko duten partidan.\nEzkurdiak asteak daramatza entzuten buruz burukoa irabazteko faborito handietako bat dela, eta inguruan beste gairik ez duzunean presio hori kudeatzea ez da erraza. Halere, partidaren hasieran ez du zama hori sumatu, lehen tantoetan maila ikusgarria eman duelako. Kantxa erdian jarri eta Labriteko giltzen jabe egin da (5-1, 9-2 eta 14-10).\nJaka trapezista arimadun pilotaria da, ez dio beldurrik arriskuari, Labriten, baina, normalean baino traketsago ibili da. Hamar huts garbi egin ditu erasoan, tartean bost txapa eta saketik eginiko bi falta. Hogeita bi tantora jokatzen duzunean, hamar opari asko dira. 14-4rako sei eginak zituen, baina ez da kikildu. Lizartzakoak fede itsua du bere estiloan, erasoak ematen dio jaten, eta sakea hartu zuenean 14-10era gerturatu da. Min handa egin dio bolearekin eta trebe amaitu dun tantoa.\nEzkurdia lotu egin du bolada horrek. Aurkaria gerturatzen ikusteak nekea biderkatzen du, baina Jakak eman dio airea saketik eginiko bigarren faltarekin. Luze atera du, eta Ezkurdiak bista ona erakutsidu pilota pasatzen utzita. Arbizukoa 17-10era joan da berriz ere segurtasun tartea irekiz. Serio jokatu du, kirioak kudeatuz eta atsedenak ondo eskatuz. Eta garrantzitsuena dena, oparirik egin gabe. Hiru huts baino ez ditu egin.\nJakak, halere, azken hitza esateke zuen. Sakea berreskuratu eta lau tantora jarri daberriz (17-13), baina Ezkurdiak ez dio uzti gehiago gerturatzen. Txapelak irabazteko hautagai bihurtu duten patxada hori agertu du: tenplea azaleratu, arnasari buelta eman, ideiak garbitu, eta piloteoan agintzen hasi da berriz. Jaka ehen azterketa zuen buruz buruko txapeldun hautagai izateko oposaketan, eta gainditu egin zuen. Distirarik gabe, egia da, baina lehen partida beti da zaila, eta orain bi aste ditu ikasten jarraitzeko.


Lehenengo porlanezko lantegia - Ahotsak.eus\nLehenengo porlanezko lantegia Eibarko lehenengo porlanezko lantegiaren aipamena egiten du eta Gaztañaga lantegia lekuz aldatu zutenekoa. Urtegi gehiago.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EIB-034-006 kodeko bideoa nahi duzula aipatzea: ahotsak@ahotsak.eus\nEibarko lehenengo porlanezko lantegiaren aipamena egiten du eta Gaztañaga lantegia lekuz aldatu zutenekoa. Urtegi gehiago.\nGaia(k): Herria, azpiegitura » Herri-antolaketa » Eraikuntzak eta azpiegiturak , Lantegiak » Ekonomia eta industria » Gipuzkoako lantegiak » Debabarreneko lantegiak\n-Lelengo Ixidro Gaztañagak euki juan taillarra, eta erre ein zuan, eta han erre zanian ein juen taillar barrixa, eta ha taillar barrixa izan zuan lelengo zementozko taillarra Eibarren. Ta Starrak jekan, hementxe parian jekan erreka onduan; hara eruan juan dana.\n-Birjiñapetik eta Ariatzara bittartian. Erreka onduan jekan taillarra. Edifizio haundi bat zuan eta hantxe jekan taillarra. Beheko planta dana Starra zittuan. Goixak zittuazen beste batzuenak. Ha eruan juen haraxe barrixa ein zebenian, ta Gaztañagak eruan juan Bidebarrixetara, parkeko parian ez hago ikusitta han taillar bat; hor fruterixia esandako lekuan jeuan taillar zahar bat, ez jakixat ezautu eban ha, haraxe eruan juen Gaztañaga taillarra, eta bestiak Starra juan zuan horra. Ariatzakuak Starra [mantentzen] juan, gero esan douna, gorao, Hotela daon lekukua [hartzen juen] Katxoneko ura, Katxonerakua, labaderotik pasauta.\n-Presia oin Arrate Hotelan inguruan edo?\n-Bai, hantxe inguruan zuan hori presiori. Hantxe urtetzen juan da presatik ura urten da belaxe labaderuan pasatzen zuan. Gero ba luze, Calbeton azpittik zihar etortzen zuan. Oin, nola [esango deuat] nik hori, oin farmazia ta badauazak ba Las Herasenak, hantxe ingurura, hantxe jeuan zerori.\n-Erreka aldetik jeuan taillarra, baiña handikan sartzen zuan ura, erreka aldera, handik errekatik urteten juan-ta.\n-Eta beste kunbo bat hamentxe bertan zeuan, ez, Birjiñapian?\n-Bai ba, haxe ura, Katxoneko kunbua zuan ha, Katxoneko ura deposittatzen, sartzen zuan kunbora, gero kunbotik jausten zuan zeera, errotara. Errotia edo mobimentua ipintzen zeban makiñara. Hori hortikan. Gero hurrengo esan dotena, Otola Erdiko parekua, Errastiñeko zentrala eraitten juan, Torrekua.\n-Ha, zerekua, Kakalardoneko errotia. Gero Alfak hartu juan ha dana be.\n-Presia Amañan egongo zan, ez?\n-Presia Amañan jeuan. Oin Amaña nun izango dok hori? Amañatik ingurua, hauxe ingurua izango zuan ha. Oin surtidorera igotzen dok ba, kamiñua hartzen dok ba, hantxe inguruan zuan hori presiori.\n-Eta bertan egin zan piszinia gero?\n-Gero Kakalardonekua geratu ein zuan baiña han piszinia ein juen gero haura kanala aprobetxauta. Itto be ein zuan Eibarko mutiko bat, pentsa eik. Historixia laga juan harek pisziniak. Haxe izan zuan, piszinia esaten jakuan, zeoze, potzu haundi bat. Eibarko gauzak orduan ez zittuan gaurko modukuak eta. Gero esan dotena, Torrekuori, Otola Erdikuan jeuan presia, eta gorao esan doun hori, [Geg?] daon lekua panaderixarakua.\n-Azaldeginerakua. Eta gero goren esan doun hori ba [Karloszabalen?] zerori, martxan daon hori.\n-Olarriakua. Horretxek danok dittuk.\n-Haxe izango zan azkena Eibarko...\n-Eibarko azkena haxe dok.\n-Ha justu-justu Eibarren, ez?\n-Gero oin nahi bok sartu Iburren be badaok beste bat, beste zentral bat. Han zentrala jeuan han be ta, zentrala ta gero tornillerixia jeuan bertan han be. Baiña ha igual egongo zuen Zaldibarko partian.\n-Eibarrek presa mordua zekazen eta gaiñera inportantia izango zan orduan.\n-Txontakua ez deuat esan gaiñera. [...]. Zuan norixa haundi bat zuan burdiñazkua; harek eukiko jittuan diametruan bost bat metro, eukiko eingo jittuan harek. Aletak edo, ura jausi ahalian bueltaka erabiltzen juan harek, bueltaka, aletak klas-klas-klas!, urak jo ahalian, sosiuz-sosiuz baiña mobimentua. Ta guk ezautu genduan ha, ha geldi egoten zuan, martxan ez jeuan. Guk igari eitten genduan Txontako presan, eta ura hotzaua egoten zuan, gaiñera, mendiko ura! Ha hantxe euan ha geldi, ta gero ez jakixat, desaparezidu ein zuan ha. Ha, e, gerra ostian saldia eingo juen harekin seguru, burdiñia zuan dana ta.\nErrotak itxi egin zituzten gerra ondorengo urteetan; Bergarako irin fabrika\nZestoako bainuetxeko zerbitzari\nIxurkonea jaiotetxearen egitura


| 2020-12-28 12:14:00\nEH Bilduk salatu duenez, Gasteizko Udalak eta Arabako Foru Aldundiak sinatutako akordio berriak beste atzerapen bat ekarriko du Gizarte Zerbitzuetako lau eremu handietan. Horrek ondorio larriak izango ditu udalaren aurrekontuan; izan ere, milioi bat euro baino gehiago jasotzeari utziko dio batetik, eta, bestetik, adinekoentzako 139 egoitza-plaza publiko kenduko dira.\nBi erakundeek akordio bat sinatu dute, 2024ra arteko atzerapena ekarriko duena Gizarte Zerbitzuen Legean ezarritako betebeharrak betetzeari lotua, eta eskumenak ezartzen dituen Zorroari buruzko Dekretuaren bidez gauzatzen dena. Akordio berriaren arabera, bazterkeriak, Etxeko Laguntza Zerbitzuak, Gizarte Larrialdietarako Udal Zerbitzuak eta CIAM San Prudentzio egoitzak beste atzerapen bat izango dute eskumenak beren gain hartzeko orduan, eta horrek arreta eta eskaintzen duten zerbitzua murriztuko ditu.\n"Ezerk ez du justifikatzen eskumenak behin eta berriz ez betetzea, eta are gutxiago 4 urte gehiagorako itxaronaldi berri honek, gainera, 2028ra arte beste ez-betetze bat aurreikusten du. Arduragabekeria horrek eragin zuzena du pobrezia egoera larrian dauden pertsonen eta adinekoen arretan", adierazi du EH Bilduko zinegotzi Rocio Viterok.\nBazterketa-egoera larrian dauden pertsonak artatzea (gaur egun 300 pertsona inguru) Foru Aldundiak burutzen ez duen bere eskumena da, eta atzerapen berriaren ondorioz, bere gain hartu gabe jarraituko du. Are gehiago, gaur egun, egoera horretan dauden pertsonentzako arreta-zentrorik ere ez du. Gauza bera gertatzen da SMUSean, nahiz eta foru-erantzukizuna izan, udal-aurrekontuaz eta foru-aurrekontuaz elikatzen da baina, udalak kudeatzen du.\nEELZ-ri dagokionez, udal-eskumenekoa da kudeaketa, baina bi erakundeen artean banatuta dago: udaletik artatutako kasu arinak (0-1 graduko mendekotasuna) eta aldunditik artatutako kasu larriak (2-3 graduko mendekotasuna). Hori dela eta, atzerapen berri horrek erabiltzaileei egoera jasanezina luzatzea dakar, ordaintzeko eta arreta emateko ezarritako irizpideengatik. Gainera, 0-1 mailetarako balorazioak eten egin dira urtebetez.\nBaina, gainera, akordio horrek kalte ekonomikoa dakar Udalarentzat; izan ere, Foru Aldunditik milioi bat euro baino gehiago jasotzeari utziko dio CIAM San Prudencio eta etxez etxeko laguntza-zerbitzuaren truke, eta, era berean, Eusko Jaurlaritzatik 250.000€ baino gehiago jasotzaeri ere, Zorroari buruzko Dekretua ez betetzeagatik.\n139 plaza kentzea San Prudentzio CIAMen\nClaudia Venceslao EH Bilduko batzarkideak azaldu duenez, akordioaren ostean, CIAM San Prudentzioko erabiltzaileak Arabarren artatuko dituzte, oraindik abiatu ez dituzten lanak amaitzean. Eta are gehiago, gaur egun 139 plazetatik (99 egoitzakoak eta 40 eguneko zentrokoak) 104 baino ez dira okupatzen ari. Hau da, 35 plaza publiko erabiltzeari uzten diote adinekoak plaza pribatuetara bideratzen diren bitartean. "Oso larria da, baina arduragabekeria haratago doa, akordio horrek jasotzen baitu, itxaron zerrenda egon arren, ez direla plaza libreak beteko. Eta azken hiru legegintzaldietan plaza publikorik sortu ez dela ziurta dezakegu", kritikatu du Venceslaok.\nBeste horrenbeste gertatzen da eguneko zentroko eta asteburuko plazekin: ez dira plaza guztiak betetzen, aurrekontua jaitsi da eta plaza horiek zentro pribatuek hartuko dituzte beren gain, desagertu arte. "Beste behin ere zaintza lanak esku pribatuetan eta aseguru medikoen enpresa handietan uzten direla ikusten ari gara. Arduragabekeria eta akats izugarria da zaintzak pribatizatzea, ez dadila inor engainatu, horrek esan nahi baitu, zaintzak prekarizatzen eta lan baldintzak kaskartzen ari direla, eta publiko eta kalitatzekoak izan beharko liratzkeen zaintzak, gutxi batzuen irabazietan bihurtuko direla", gaineratu du Venceslaok.\nGainera, eta Viterok azaldu duenez, CIAM San Prudentzioko 40 langilek baino gehiagok euren lan egoera argitu gabe dute. Udalaren titulartasuneko espazioa dena, egun, Aldundia ari da kudeatzen. Hau da, udal-langileak dira foru-eskumeneko zerbitzuak ematen dituztenak. Langileek askotan salatu dute beren lanpostuetarako konpetentzien gorabehera horrek dakarren ezegonkortasuna. Eta orain, akordioaren ondoren, gutxienez 4 lanpostu ezabatuko direla jakin berri dute. Gainera, ezegonkortasuna areagotu egin da langileen kontratuak otsailera arte luzatu direla eta hurrengo hilabeteetan, ekainera arte, kontratu guztiak berrikusiko direla jakin ostean.


Konstituzio Auzitegia. EFE\nPPk eta Voxek helegitea jarri diote Udaletan euskara erabiltzearen aldeko dekretuari\nEuskal Autonomia Erkidegoko Justizia Auzitegi Nagusiak Konstituzio Auzitegiari helarazi dio Toki Erakundeei buruzko 2016ko Euskal Legearen 6.2 artikuluaren interpretazioa. Artikulu horrek udalei aukera ematen die euskara hutsean komunikatzeko, bai barruan, bai beste erakunde batzuekin.\nAdministrazioarekiko Auzien Salak, Luis Angel Garrido buru duela, horrela erantzun dio Vox alderdiak 2020ko urtarrilean Eusko Jaurlaritzak udaletan hizkuntza ofizialak erabiltzearen inguruko dekretu baten aurka aurkeztutako errekurtsoari, lege horretan oinarrituta baitago dekretua.\nEpaiaren arabera, eta Voxek esandakoaren aurka, legeak Konstituzioa betetzen du udalen eta herritarren arteko komunikazioetan euskara eta gaztelania erabiltzeari buruzko artikuluetan.\nAldiz, euskararen erabilera udalean bertan eta beste erakunde batzuekiko harremanetan arautzeari dagokionez, bat dator Voxekin: 6.2 artikuluak Konstituzioa urratzen du; izan ere, Konstituzioaren arabera, "gaztelaniak eta hizkuntza koofizialek oreka-baldintzetan iraun behar dute, eta ez horietako baten lehentasuneko edo lehentasuneko baldintzetan", eta baliteke autonomia-legeak puntu hori ez bermatzea. Horregatik eskatu dio Konstituzio Auzitegiari horri buruzko iritzia emateko, ondoren artikulu horretan oinarritutako erregelamendu-arauen aurkako errekurtsoa ebatzi ahal izateko.\nLege autonomikoaren 6.2 artikuluak ezartzen duenez, dokumentazioa (aktak, deialdiak, mozioak, etab.) euskaraz idatzi ahal izango da, baldin eta "euskara ez dakiela behar bezala alegatu dezakeen toki-erakundeko kideren baten eskubideak urratzen ez badira".\nEAEko Justizia Auzitegi Nagusiak uste du "kontrolik gabeko arbitrariotasun" arriskua dagoela, euskara ez jakitea "behar bezala" alegatzea eskatzen duelako. Gainera, "aztertutako artikuluak aukera-askatasuna eragozten duen nagusitasunean kokatzen du euskara", izan ere, "euskara ez jakitea baino ez du onartzen espainiera erabiltzeko baldintza gisa".\nFiskaltza ez da Konstituzio Auzitegira jotzearen aurka agertu.\nEuskara normalizatzearen alde\nBingen Zupiria Eusko Jaurlaritzako bozeramaileak azaldu duenez, Kontsituzio Auzitegiak hartuko duen erabakiak euskal herritarrek euren bizitza "euskaraz nahiz gazteleraz egin ahal izatea" bermatzea espero du. "Ez dut EAEko Auzitegi Nagusiarekin eztabaidan sartu nahi", nahiko genuekeena da erabakitzen dena erabakitzen dela, euskal herritarrei euren bizimodua gazteleraz bezala, euskaraz ere egin ahal izatea".\nUEMAko lehendakari Iraitz Lazkanok "oso kezkagarria" deritzo auzitegiaren erabakiari, "berriro jartzen baitu jopuntuan udalerri euskaldunen jardun eredugarria". Epaileek argudioen artean aipatu dute Udal Legeko 6.2 artikuluaren gisakoek "gutxietsi" egiten dutela gaztelania, eta argudiobide hori salatu du Lazkanok: "Euskara hizkuntza gutxitua da, eta bidegabea da hura normalizatzeko bidean oztopoak jartzea horrelako argudioak erabiliz. UEMAko udalak ari dira bidea urratzen administrazioak euskaraz funtziona dezan, eta horren aurkako ebazpena da hau. Berriro ere epaitegiak sartu dira hizkuntza politikan, eta berriro ere euskararen normalizazioa trabatzeko".\nUdal Legea defendatzeko bidean "babes osoa" agertu dio UEMAko lehendakariak Eusko Jaurlaritzari. Horrekin batera, dei egin die udalei, pausoak ematen jarrai dezaten: "urteotan aurrerapen handiak egin ditugu udalen jarduna euskalduntzen, baina oraindik badugu zer egina: oztopoak oztopo, jarrai dezagun lanean".


Aragoiko » Lurraren lurretik\nelurra batzuk eta snowshoeing la Sierra de Espierba en\nPirinioetan, berriz, elurra gutxi, berriz, baina hobe ezer baino. The Sierra de Espierba bereizten Valle de Pineta River Valley Real. Espierba herria utzi autoa tik eta bakarrik iritsi harrapatuta zantzuz baliatzen da kanpora. Bira honetan eramango zaitu eskubidea Laster arte eta gero hasi tour denbora batean zatitzen dugun ezkerreko. Malda leuna da baita nire egiteko. Igoko dugu gailur bailararen beste aldean ikus daiteke. Badago kartel bat Istorioaren bukaeran azaltzen argazkia non gailur bakoitzean zer irakurri ahal izango da.\nMapa eta bertan argazki hau hartu zuen ikusi (Openstreetmap.org)\nGarai batean pista to Bielsa bira etan, utzi eta Ridge uzten duen River Valley Real glimpses lehen hartu gurekin harremanetan jar zaitezen.\nKontrako norabidean In to the track irteera bideak jarraitzen dituzten katea, Elurretako lehen igoeran lehenengo of ondoren iritsi "larria ". Gero arte raquet errepidean izotz belar eta lur bigunak tartekatzen babestu behar izan nuen.\nEta igaro ondoren snowfields horiek Due Lautada lortzeko. Eremu horietako batean lo egin… beraz izan dut jan eta gutxi kopuru bat bota. Mapa eta bertan argazki hau hartu zuen ikusi (Openstreetmap.org)\nGehien duten pertsonak etortzen egiteko Comodoto jaso, horrek gailurra irudian ikusten duzun eta bertatik haran daude bukaeran ikuspegi da, Balcon de Pineta eta beste.\nI izan dut gustura jan eta argazki batzuk eta ondoren hasi nintzen bueltan.\nEl Valle de Pineta ikusgarria non begiratu begira.\nHemen Espierba irteera at sinatu hegoaldean ikusia da azalpen bat.\nHau izan zen ibilbidea jarraitu. Can download GPS track (eta. gpx) egin klik hemen.\nEta profila honetan. 550m inguru igoko Gentle , Ikus daitekeen bezala.\n10 Otsailaren dute 2011\nIgorlea Colegota tan 23:44\nTagged with: Eskia, Ibilbideak\nL'en Aiguillette Snowshoeing (Frantziako Pirinioetan)\nEz dakit hau izango du urteko jabetza, baina argi eta garbi ez da ari urtean elurra. Urtarrilaren lehen astean joan zen Pirinioetako I nahia batekin ibilbide zapata batzuk bihurtzeko,, baina gero elurra zela dira harkaitzen azpian begiratzen ikusi nuen. Harremanetan jarri eta hiru agentzien, bakarrik Solomonte kudeatzen bat antolatzeko eta Frantziako aldean mugitzen.\nLeku da Pic de L ari da' Aiguillette eskubidea Bielsa-Aragnouet tunela alde frantsesa utzi. Down, Argazki hau beheko aldean errepidea eta aparkalekua ikusiko duzu. Tunela eraikitzen ari da eta erabat itxiko du udaberrian akabera egiteko. Jarrai kontuan uste duzu bada.\nNoiz behetik ikusten ez zuten uste han atera ziren dugu…\nGora begira tontorra eta gizon ausartak ziren gora Ridge ikus dezakegu, eta horren bidez ibili.\nIgoko da Ombrie bezala, zergatik pixka bat elurretan zen eremuan ezkerreko, Ez nuen hartu kamera iritsi arte dugu horizontal eta berarekin, berehala, eguzkia.\nJuanjo hemen, gure ordez aukeratutako jan gida.\nEta abominable la nieve-shoeing. Mapa eta bertan argazki hau hartu zuen ikusi (Openstreetmap.org)\nZeinena itzala luzea da.\nEspedizio Gainerako zen hemendik Canarios talde bat osatzen dute agur bat bidali. Mapa eta bertan argazki hau hartu zuen ikusi (Openstreetmap.org)\nIkusten duzun bezala, Gehien jaisten argazkiak dira. Zalantzarik gabe gehien fun. Mapa eta bertan argazki hau hartu zuen ikusi (Openstreetmap.org)\nBatzuetan bere burua apur bat altxatu behar Snowy gozatzeko.\nEta amaieran, errepidetik gertu autoa lortzeko atzera eta elurra berriro erortzeko ametsetan.\nHau errepide mapa.\nEta ibilbide horrek profila. Ez da txarra, eh? Azken finean, labur bat gutxi beste gabe bidaia ikusgarria Sierra Custodia bezala, ahoan zapore ona uzten.\nAlbum argazki batzuk.\nEre egin ditzakezu gai horren inguruko iruzkinak Travelers foroak buruzko.\nShare\t4 de January de 2011\nIgorlea Colegota tan 20:15\nAragoiko, Espainian, Frantzian\nTagged with: OpenStreetMap, Eskia, Ibilbideak\nSnowshoe Sierra Custodia Txangoa\nSierra Custodia taldearen bereizten da Añisclo Canyon de Valle de Ordesa, Aragoiko Pirinioetan. Dela 2000 m. altitude, bere puntu altuena Punta Custodia altuera da 2520 m. Udan eremumhonetan, gisa ere ezagutzen Begiratokiak da minibus prestatutako lurrean eskura, utzi 2000 m. ahalbidetuz Egun bateko goi mailako altuera txangoak. Eta alternatiba bisita gidatuak dira fauna egindako, flora eta geografiaren leku. Neguan, bat egiteko aukera ona gatazka gutxi hauetan tanned, gidatutako txangoak da. Elurra zapata bat kontratatu dut Torla Gidak. Eta hori bera istorioa da.\nNerín gastua ondoren, sortu dugu eski alpinoa infrequent. Iritsi 4 ibilgailu bat dugu×4 ezagutzen bezala lekua Cuello Arenas, non zuzendaritzapean en genuke utzi tik Lepo Fat, Aurreko Behatokiak. Dugu bikote erraketak eta bere erabilera-jarraibideak labur batzuk egin ondoren hasi zen martxoaren. Elur heavy aurreko egunean ondoren, E zerua dawns. Gure lehen oinatzak dira, eta bakarra, en esta vasta zona.\nShare\t27 Abenduaren en 2008\nIgorlea Colegota tan 18:12\nTagged with: Pirinioak, Eskia, Ibilbideak


Aurten ere ez\nKorrikaren 22. edizioa apirilaren 8an igaroko da Urola Kostatik\nTelmo Irureta: "Batzuek ez dute ezgaituen sexu praktiken berri; beste batzuei ez zaie gaia interesatzen"\nEKAINBERRI museorako sarrerak\nSKFK · Moda jasangarria\nGabonetako bideoa egin du Bertan merkatari elkarteak\nHARA! Iñigo Aranbarri, 'La casa de papel' telesailean\nHARA! Errezil Sagarra eta Bittor Astigarraga, 'Sukalerrian' saioan\nSebastian Lizaso 'Hitzetik hortzeran', plazetan 50 urte egitear denean\nHARA! Xanti Agirrezabala, La MODAren 'No canto yo' abestiaren bideoklipean\nHARA! Ezpalak taldeak irekiko du Azkena Rock jaialdia, gaur\nHARA! Basozainek harrapatu dute putrea Getariako udaltzainen laguntzarekin\nHARA! Putre bat agertu da Zarautz-Getaria itsas pasealekuan


Urak menditik itsasora egiten duen bidea | Kultura | Berria\nUrak menditik itsasora egiten duen bidea\n21 irudik osatzen dute Gema Arrugaeta argazkilariaren 'Zipriztinduz' erakusketa. Uraren ibilbidea du ardatz, eta Donostiako Tabakalerako laugarren solairuan dago ikusgai, irailaren 8ra arte\n«Jendea zipriztindu nahi dut, ingurumena kutsaduraz zipriztintzen ari garela konturatu daitezen. Argazki guztiak politak, indartsuak eta garbiak dira. Baina hurrengo erakusketa aurkakoa izango da», horrela azaldu du Gema Arrugaeta argazkilariak Zipriztinduz erakusketaren izenaren jatorria. 21 argazki biltzen ditu, eta irailaren 8ra arte egongo da zabalik, Donostiako Tabakalera zentroan.\nLanaren bidez, urak menditik itsasoraino egiten duen ibilbidea irudikatu du, baina, berak esan duenez, modu deskriptibo batean egin beharrean, estetikoki landu du; horren erakusle da ez aipatzea argazkiak non atera dituen.\nErakusketako argazki guztiak argi naturalarekin egindakoak direla ere nabarmendu du argazkilariak: «Natura lantzeko, normalean, argi naturalarekin egiten dut lan. Kolorearekin, argiarekin... guztiarekin jolasten dut emaitza indartsu bat lortzeko». Erakusketako argazki batzuetan kolore urdinak dira nagusi, eta beste batzuetan, aldiz, gorria, laranja eta berdea ere ikus daitezke; zuri-beltzean dagoela dirudien argazki bat ere bada, baina «guztiek dute kolorea».\nNatura, bidaiak eta munduko kultura ezberdinak landu izan ditu Arrugaetak bere argazkietan. Gai horiekiko «benetako pasioa» duela esan du, baina egiten dizkioten enkarguek denbora kentzen diotela askotan: «Egunerokotasunak jan egiten gaitu. Zerbaitetik bizi beharra dago, noski. Baina ahalegin handia egin behar da enkarguetatik kanpo lanak egin ahal izateko». Hala ere, adierazi du «denbora atera» eta berarentzat diren lanak egiteko astia ere hartzen duela, eta Zipriztinduz dela horren adibidea.\nIzadiaz - Gizakiaz proiektua aipatu du. Duela urte batzuk hasi zuen, eta oraindik ez du amaitu. Natura eta gizakiaren arteko harreman on zein txarrak islatzea du helburu Arrugaetak egitasmo horretan. Batzuetan, natura «bere horretan» irudikatzean zentratzen da, eta beste batzuetan, berriz, gizakiak naturan duen eragina izaten du gai nagusia. Proiektuaren barruan egin zuen lehen erakusketa Madrilen aurkeztu zuen, eta transhumantziari buruzkoa izan zen. Gerora, beste batzuk ere egin ditu, Arantzazun (Bizkaia) eta Alkizan (Gipuzkoa), besteak beste. Argazkilariak zalantza egin duela aitortu du Zipriztinduz erakusketa proiektuan sartu ala ez: «Nire argazkilaritza beti da gizakiaz eta izadiaz. Kasu honetan, natura hutsa da, baina gizakiaren eragina ere badu: hosto batzuk kanpoko zuhaitzenak dira, beste batzuk bertakoenak... beti dago eragina». Azkenean, ez sartzea erabaki zuen, baina funtsean lan ildo berekoa dela ere azaldu du.\nArgazkilaritza «ofizio eta afizio» du Arrugaetak; are gehiago, bizitzeko eta adierazteko modu bat ere badela uste du. «Argazkiek bere horretan ahalik eta gehien adieraz dezaten saiatzen naiz. Azken bolada honetan modan dago irudien inguruan hausnarketa sakonak eta azalpen handiak ematea. Baina, nire ustez, argazki edo margolan batek azalpen handiak behar baditu, indarra falta duen seinale da».\nGaraiaren araberako mostra\nArgazkilariak azaldu du Zipriztinduz erakusketa egindako lanaren zati bat bakarrik dela, eta «garai jakin baterako» egin duela: «Hemendik hiru hilabetera berriro egin beharko banu, argazkien aukeraketa, ordena... ezberdina izango litzateke. Ni neu ezberdina izango bainitzateke». Iruditzen zaio pertsona bakoitzak bere modura interpretatzen dituela argazkiak, eta hori aberasgarria dela.\nAretoaren arabera ere erakusketa aldatzen du: «Leku txikietan izugarrizko harrera ona eta bultzada jaso izan ditut. Nabaritzen da ahalegin handia egin behar dutela erakusketa egiteko. Leku handietan, berriz, orokorrean, harrera ez da hain ona izaten [barreka]». Argazkilariak azaldu du Tabakalera kulturgunea aukeratu zuela Donostian zerbait egiteko gogoa zuelako, eta erakusketa espazioak «argitasun berezia» duela ere nabarmendu du.\nArgazkilari profesionalek «egin behar duten» ahaleginarekin eta trukean jasotzen duten «balorazio hutsalarekin» deseroso agertu da Arrugaeta, eta Vivian Maier argazkilaria ekarri du gogora: «Maierrek ahalegin izugarria egin behar izan zuen. Bere garaian inork ez zion lagundu, eta orain, berriz, dirutza ordaintzeko prest gaude haren argazkiak erakusketa batean jartzeagatik. Baina hori, artista hil ondoren; horrek ez dio ezertarako balio hari». Gaur egun gauza batzuk hobetu direla baina oraindik «lan handia» egin behar dela ere esan du argazkilariak: «Kulturaren arloan, orokorrean, apustu serio bat egiteko dago oraindik. Kulturalki goi mailan dauden herrialdeen aldean, oso atzeratuta gaude, eta urteak daramatzagu haiengandik urruti. Oraindik ere, tamalez, diru gehiago bideratzen da edukiontzira, edukira baino».


Errege dekretu proiektua, 1890/2008 errege dekretua indargabetu du, azaroaren 14koa, energia-efizientziari buruzko erregelamendua onartu zuen kanpoko argien instalazioetan eta haren jarraibide tekniko osagarriak EA-01 a EA-07, argiztapen-teknologia berriak sartzea, eta eguneratzen kontuan hartu gabeko 1890/2008 errege dekretua, azaroaren 14koa, baldintza teknikoak bete behar dituzten kanpoko argi instalazioak hobetu, energiaren aurrezkian eta eraginkortasunean, beraz, berotegi-efektua eragiten duten gas-isuriak murriztuz, adibidez), baita erakundeek sortzen duten argi-kutsadura kanpoko argi instalazioak.\nHartu denetik 1890/2008 errege dekretua, azaroaren 14koa, aurrerapausoak egin dira argiztapen-teknologietan eragin dutela gehikuntzak nabarmenak dira energia-eraginkortasuna kanpoko argi instalazioak. aurrerapen Horien artean badira azpimarratu beharko litzateke oinarritutako teknologia Led (Light Emitters Diode Terminoaren Akronimoa) bai eta erregulazio-sistemak argi-iturrien egokitu daitezke argi-fluxua ingurumen-baldintzen eta aurrerapen egin dira. Horiek horrela ikusita mimo zehaztutako araubide teknikoko onartu berri den argi-iturri buruzko europako eskala esparruan 2009/125/ee zuzentarauaren ekodiseinuari buruzko.\n1890/2008 Errege dekretua, azaroaren 14koa, ministroari ahalmena ematen du, industria, merkataritza eta Turismo guztiak sartu behar diren aldaketa teknikoak egokitzeko kanpoko argien instalazioetan energia-efizientziari buruzko erregelamendua aurrerapen teknikora eta europar batasuneko araudian xedatutakoari jarraituko zaio.\nPuntuan ezarritakoaren arabera, 50/1997 legearen 26.6 artikuluari jarraituz, gobernuaren azaroaren 27ko ondoren eta jendaurreko erakustaldiaren tramitea egin herri-galdeketatik pasarazteko, 2011ko urriaren eta abenduaren 1ean 2019 egiten da, bigarren jendaurrean jartzeko izapidea.\nArgumentuak aurkezteko epea egunetik egunera asteazkena, 2021(e)ko uztailaren 21a egunera arte osteguna, 2021(e)ko irailaren 30a


2021eko Indartu programa: hamabi milioi euro egoera ahulean dauden eskualdeetako industriaren eta langabezia-tasa handiena duten udalerrien laguntzetarako - SPRI\nLaguntza horiek 2020-2024 “Euskadi martxan” gobernu-programaren helburua partekatzen dute: suspertze ekonomikoa sustatzea\nNerbioi ibaiaren Ezkerraldera eta Oiartzualdera eta EAEko urteko batez bestekoaren % 15etik gorako langabezia-tasa duten udalerrietara bideratzen dira\nEskabideak aurkezteko epea urriaren 15era arte egongo da zabalik\nEusko Jaurlaritzako Ekonomiaren Garapen, Jasangarritasun eta Ingurumen Sailaren Industriaren eta Energia Trantsizioaren Zuzendaritzak sustatzen du Indartu programa. Programaren helburua da enpresei Nerbioi ibaiaren Ezkerraldean eta Oiartzualdean lehiakortasuna hobetzea eta garapen ekonomikoa ekarriko dituen ekoizpen-inbertsioa egiten laguntzea. Gainera, Euskal Autonomia Erkidegoko urteko batez bestekoaren % 15etik gorako langabezia-tasa duten udalerriak ere jasotzen dira. Gaur argitaratu da EHAAn aurtengo urterako deialdia, eta, bihartik aurrera, eskabideak aurkez daitezke.\nIndartu programaren dirulaguntzetara erauzketako, eraldaketako, ekoizpeneko eta produktu-prozesu industrialari lotutako zerbitzuetako enpresa handiek eta enpresa txiki eta ertainek (ETE) jo ahalko dute, bai eta zerbitzu logistikoetako enpresek ere, garraioak izan ezik, baldin eta laguntzaren helburu diren inbertsioak Nerbioi ibaiaren Ezkerraldean eta Oiartzualdean kokatzen badira. Halaber, oraindik eskualde ahul gisa katalogatu ez badira ere, Euskadiko batez bestekoaren % 15etik gorako langabezia-tasa duten udalerrietan inbertitzen duten enpresek ere jo ahalko dute.\nEnplegua sortzen duen ekoizpen-inbertsioaren sustapena Eusko Jaurlaritzaren jarduketa orientatzen duten ardatz estrategikoetako bat da. Zentzu horretan, Indartu programak lurralde-edukiko diskriminazio positiboa ezartzen du langabezia-egoera larrienean dauden eskualde jakinen alde. 2018ko deialditik, EAEko urteko batez bestekoaren % 20tik gorako langabezia-tasa zuten udalerriak izaten ziren kontuan; izan ere, EBk eskualde ahuletan aitortutako udalerrien antzeko egoeran daudela ulertzen da. Ekitaldi honetarako, COVID-19ak eragindako egoera oinarri hartuta, batez bestekotik gorako langabezia-tasa % 15ekoa izatea erabaki da. Ehuneko horrek jarraitzen du Europar Batasuneko irizpideekin bat etorriz.\na) Oiartzualdea (Gipuzkoa): Errenteria, Pasaia, Lezo, Oiartzun, Hondarribia, Irun eta Hernani.\nb) Nerbioi ibaia (Bizkaia): Sestao, Ortuella, Trapagaran, Abanto, Muskiz, Zierbena, Portugalete, Santurtzi, Barakaldo, Alonsotegi eta Erandio.\nDirulaguntzetara jotzeko irizpideak\nLaguntzetara jotzeko, enpresa handiek gutxienez 1.500.000,00 euroko inbertsio onartua egin beharko dute; ETEek gutxienez 200.000,00 euroko inbertsio onartua egin beharko dute. Halaber, aurretik aipatutako onartutako gutxieneko inbertsioetara iritsi ez, baina, enpresa handien kasuan, gutxienez 25 enplegu sortzen dituzten enpresen eta, ETEen kasuan, gutxienez 5 enplegu garbi sortzen dituzten enpresen inbertsioak ere kontuan izango dira.\nGainera, enpresaren berezko baliabideak, dirulaguntzak kanpo utzita, gutxienez diruz lagundu daitekeela uste den inbertsioaren zenbatekoaren % 25era iritsi behar dira. Kontuan hartuko diren inbertsioak entitate juridiko bakarrak egin beharko ditu, eta, zenbait ekoizpen-zentro dituzten enpresa-taldeen kasuan –% 100eko akziodunen partaidetzarekin–, soilik arau honen eskakizunak bete eta inbertsioen helburu diren ekoizpen-zentroan edo -zentroetan. Eta, azkenik, entitate eskatzaileek inbertsioen bideragarritasun teknikoa, ekonomikoa eta finantzarioa oinarritu beharko dute.\nGehieneko dirulaguntza 3 milioi eurokoa izango da, enpresako, eta, enpresa handien kasuan, laguntza jaso dezakeen inbertsioaren % 10 lagunduko da diruz eta, ETEen kasuan, % 15.


Agenda 2030 Bonuak - Lehendakaritza - Euskadi.eus\nAgenda 2030 Bonuak\n[Agenda 2030 Bonuak]\n2030 Agendaren dibulgazio eta ezagutza-ekintzak sustatzeko proiektuetarako diru-laguntzak, bai eta 2030 Agendaren edukiaren gainean herritarrek parte hartzeko ekimenak ere.\nBonuen zenbatekoa eta muga kuantitatiboak.\n1. – Bonuen zenbatekoa, eskaera bakoitzeko, gehienez 5.000 eurokoa izango da.\n2. – Diru-laguntza hauen onuradun den erakunde berak, bere kabuz edo beste erakunde batzuekin lankidetzan, ezin izango du urte berean, diruz lagundutako ekintzen baturagatik 25.000 euroko kantitatea.\n3.- Laguntzaren zenbatekoa guztizko gastu-aurrekontuaren %75a izango da.\nDiruz lagundutako proiektu bakoitza justifikatu ondoren diru-laguntzak ordainduko dira, emandako laguntzei dagokien totala.\nJaurlaritzaren Lehendakaritza > Trantsizio Sozialaren eta 2030 Agendaren Idazkaritza Nagusia\nProzedura ebazteko eta ebatzitakoa jakinarazteko gehienezko epea sei hilabetekoa izango da, deialdiaren ebazpena EHAAn argitaratu eta hurrengo egunetik zenbatzen hasita.


5G garatuz, sare mugikor sozialena - CEIT-IK4\n5G garatuz, sare mugikor sozialena\nCEIT-Ik4 zentroa buru duen Europako proiektua da, eta zuntz optikoa erabili ezin den puntuetan abiadura handiko sare bat erabiltzeko aukera bermatuko du.\nCEIT-Ik4 zentroko Elektronika eta Komunikazioak arloko ingeniariek teknologia berriei buruzko ICT 2015 Conference ekitaldian parte hartuko dute, 5G sare mugikor berrian egindako aurrerapenak Europako komunitate zientifikoari erakusteko.\nZehazki, euskal zentro teknologikoko ikertzaileak Lisboan (Portugal) urriaren 20tik 22ra egingo den topaketara joango dira E3Network Europako proiektuan lortutako garapenak azaltzeko. Proiektu hori zazpigarren Esparru Programaren baitakoa da, 10 Gbps-ko gaitasuna duen komunikazio mugikorretarako haririk gabeko lotura berriari buruzkoa, eta mugikorretatik Internet erabiltzea ahalbidetuko du 100 Mbps-ko abiaduran.\nHaririk gabeko lotura horrek abiadura handiko sarea erabiltzeko aukera bermatuko du zuntz optikoa erabili ezin den guneetan. Horretarako, haririk gabeko seinaleak baliatuko dira kostu oso baxuko uhin milimetriko bidez, egun operatzaileek erabiltzen duten itzulera sarean (backhaul) abian jartzeko, eta E-Band (71-76 GHz eta 81-86 GHz) frekuentzian funtzionatuko du.\nIgone Vélez proiektuaren zuzendariaren arabera, «modu berriak probatzen ari gara Internetera edonor konektatu ahal izateko edozein puntutatik eta abiadura handian». CEIT-IK4 zentroko Elektronika eta Komunikazioak arloko ikertzaileak adierazi du sistema berri horrek «dimentsio berri bat ekarriko die telekomunikazioei, telefono mugikorrak modu askoz orokorragoan erabiltzea lortuko baitu, baita landa eremuetan ere».\nE3Network Europako proiektua


Eugen Dühring - Wikipedia, entziklopedia askea.\nBerlin, 1833ko urtarrilaren 12a\nNowawes (en) , 1921eko irailaren 21a (88 urte)\nracial theorist (en) , ekonomialaria, filosofoa, idazlea, unibertsitateko irakaslea eta soziologoa\nEugen Karl Dühring (Berlin, 1833ko urtarrilaren 12a - Nowawes, egungo Potsdam-Babelsberg, 1921eko irailaren 21a) alemaniar ekonomialaria eta filosofoa izan zen. Sozialismoaren jarraitzailea izan arren, Marxen eta Engelsen ekonomia-teoriei kritikak egin zizkien. Alemaniako sozialdemokraziaren lehen urratsak eman zituen Feuerbach eta A. Comtek eraginda. Bereak dira, besteak beste, Izadiaren dialektika (1863), Filosofiaren historia kritikoa (1869) eta Jakintzaren teoria eta logika (1878) obrak. Engelsek Anti-Dühring obra idatzi zuen 1878. urtean, Karl Eugenen teoriei aurre eginez.\nBNF: 12340062b (data)\nOpen Library: OL1834636A\nOrriaren azken aldaketa: 19 otsaila 2019, 00:03.


Udalekuetan jarraitzen dugu | Bizkaiko Caritas\nUdalekuetan jarraitzen dugu\nPosted by Caritas Bizkaia on jueves, julio 8, 2021 · Leave a Comment\nCaritas Bizkaiak hiri-udalekuen programa antolatu du aurten ere, elizbarrutiko eta lurralde mailako beste eragile batzuekin elkarlanean. Ekainean hasi eta uztailaren amaierara arte, 100 adingabe inguruk hartu ahal izango dute parte jarduera horietan.\nEguraldi ona heldu da, eta, horrekin batera, udako oporraldia. Pandemia urte hau gogorra izan da gure proiektuetako haurrentzat, eta, uda helduta, inoiz baino gehiago behar dituzte aisialdi esparruak eta denbora librea, beren kideekin gozatu ahal izateko.\nHorregatik, uda honetan, hainbat hiri-udaleku antolatzen jarraituko dugu:\nTximeleta udaleku tradizionala, San Frantzisko auzoan. Uztailaren 5ean hasi da, eta 27ra arte iraungo du.\nOtxarkoagako udalekua, Txaloka proiektuko haurrekin, uztailaren 5etik 16ra.\nEta Mehatzaldeko esperientzia berria, inguruko beste talde eta erakunde batzuekin lankidetzan. Hori ere uztailaren 5ean hasiko da eta 9ra arte iraungo du.\nEkainean Basaurin egin ziren hiri-udalekuak, Caritas eta San Fausto Pastoraltza Unitateak antolatuta, eta uztailekoak ere hasiko dira.\nBalio hirukoitza sortzen duten esperientziak dira: parte hartzen duten haurrentzat, antolatzen dituzten boluntarioentzat eta garatzen diren lurraldearentzat, izan ere, komunitate sentimendua sendotu egiten da.